Grožđe čuva od raka kože – Informer\nGrožđe može da nas zaštiti od raka kože i spriječi prerano starenje, pokazala su naučna istraživanja.\nStudija je pokazala da jedinjenja koja se nalaze u voću štite ćelije od ultraljubičastog zračenja koje emituje sunce – a koje je vodeći uzrok raka kože.\nUltraljubičasti (UV) zraci povećavaju nivo reaktivne vrste kiseonika – štetnih molekula koji oštećuju ćelije u koži. Upravo tu reakciju spriječava supstanca zvana flavonoid iz grožđa, tvrde naučnici sa Univerziteta u Barseloni i španskog Nacionalnog istraživačkog savjeta.\n” Ovi ohrabrujući rezultati trebalo bi da budu uzeti u obzir da bismo razvili novu i bolju zaštitu za kožu – smatra Marta Kaskante, biohemičar sa Univerziteta u Barseloni i direktor istraživačkog projekta”.\nKonzumiranje alkohola dovodi do prijevremenog porođaja


Iz parkiranih automobila krao mobilne, torbice, kartice i novac - juGmedia\nIz parkiranih automobila krao mobilne, torbice, kartice i novac\nPripadnici Ministarstva unutrašnjih poslova u Nišu, u saradnji sa Osnovnim javnim tužilaštvom u ovom gradu, podneće krivičnu prijavu protiv tridesetdevetogodišnjeg muškarca iz Niša zbog osnova sumnje je izvršio krivična dela falsifikovanje i zloupotreba platnih kartica i četiri krađe, saopštila je niška policija.\nSumnja se da je on, decembra prošle godine, iskoristivši nepažnju vozača, iz četiri automobila koja su bila parkirana, ukrao dva mobilna telefona, dve torbice sa novčanicima, jednu platnu karticu i novac.\nTakođe, sumnja se da je sa ukradenom platnom karticom sebi kupio laptop, televizor i usisivač.\nPolicija je pronašla deo ukradenih stvari i vratila vlasnicima.\nPred Badnje veče u Leskovcu rođene po tri devojčice i dečaka\nPožurili po badnjake i na Badnji dan, dok prodavci zadovoljno trljaju ruke\nStiže materijal za rekonstrukciju Opšte bolnice\nU Opštoj bolnici Pirot u toku je realizacija prve faze radova na rekonstrukciji koju finansira Kancelarija za upravljanje javnim ulaganjima Vlade Srbije.…


Izvor: B92, 17.Mar.2016, 01:09\nDanas se navršava 12 godina od kada je sa Kosova i Metohije proterano 4.012 Srba, a većina njih se do danas nije vratila u svoje domove.\nU talasu nasilja na KIM tada je ubijeno 19 osoba, od kojih osam Srba, dok je 11 Albanaca stradalo u obračunu s pripadnicima medjunarodnih snaga bezbednosti.\nPorušeno >> Pročitaj celu vest na sajtu B92 << je oko 800 srpskih kuća i zapaljeno 35 verskih objekata, uključujući 18 spomenika kulture, među kojima i crkva Bogorodice Ljeviške u Prizrenu.\nTaj hram, jedan od najreprezentativnijih spomenika srednjovekovne Srbije, episkopsko središte srpske crkve u srednjem veku, monumentalni oblik dobio je u vreme Kralja Milutina (1282-1321), mada je i ranije bio arhijerejsko središte prizrenskog episkopa srpske crkve.\nNajpre je bio pod zaštitom Kfora, a sada ga čuvaju pripadnici Kosovske policijske službe.\nPovod ili izgovor za pogrom bila je kampanja albanskih medija u kojoj su lokalni Srbi optuženi da su psima naterali preko reke Ibar grupu dečaka Albanaca iz sela Čabar kod Zubin Potoka od kojih se jedan utopio u reci, što nije bilo tačno.\nIstraga UNMIK policije utvrdila je da su optužbe bile lažne, a portparol međunarodne policije Neridž Sing izjavio je tada da su ''preživeli dečaci posle tragedije bili pod jakim pritiskom albanskih novinara i političara da optuže Srbe iz susednog sela".\nDirektor Kancelarije za Kosovo i Metohiju Marko Đurić izjavio je povodom godišnjice martovskog pogroma nad Srbima na Kosovu i Metohiji da još uvek nisu otklonjeni pravi politički uzroci zbog kojih je došlo do nasilja u pokrajini pre 12 godina.\n"Moj utisak je da, ne samo da pogrom od 17. marta nije rasvetljen, nego nikada nisu otklonjeni pravi politički uzroci zbog kojih je tada došlo do nasilja", rekao je Đurići istakao da nikada nije sistemski suzbijena i eliminisana etnička mržnja i okrivljivanje Srba za sve probleme na KiM.\n“Nikada nismo čuli, osim kada je to potrebno zbog slikanja i tapšnja po ramenu od strane međunarodne zajednice, istinsku volju najodgovornijih ljudi u politici u Prištini da se sa okrivljivanjem Srba za sve, uvek i svuda raskrsti”, rekao je on.\nĐurić je kazao da se to vidi nažalost danas, pri nezaposlenosti koja prema različitim procenama ovde varira između 40 i 60 odsto, pri stepenu korupcije i kriminala koji je endemski i verovatno najveći u Evropi.\n"Ovde na KiM umesto teme, kako bolje da institucije funkcionišu, kako da imamo efikasniju kontrolu svih organa vlasti, neko većinskom stanovništvu u južnoj pokrajini pokušava da podmetne večito temu nacionalnih sukoba, mržnje i okrivljivanja Srba za sve", ocenio je Đurić.\nOn je uveren u to da i među Albancima, kao što je slučaj među Srbima, preovlađuju ljudi koji su za normalnu budućnost, ispunjenu međusobnim poštovanjem i uvažavanje.\nJedan od dvojice srpskih ministara u kosovskoj vladi Dalibor Jevtić izjavio je da se ni 12 godina nakon martovskog pogroma nad Srbima ne zna politička pozadina nasilja i da zahtevaju od međunarodne zajednice i kosovskih institucija da sankcionišu odgovorne.\nJevtić je u izjavi za Tanjug naveo da se ni danas ne zna politička pozadina svega onoga što se dešavlo pre 12 godina 17. marta na Kosovu i da je nejasno zašto još uvek niko nije odgovarao za pogrom koji se desio.\nOn je podsetio da je, pored napada na imovinu Srba i SPC, preko 4000 ljudi napustilo svoje domove u samo jednom danu i da se nada da se nasilje kao ono koje se dogodilo pre 12 godina više nikada neće ponoviti.\nJevtić je ocenio da je martovsko nasilje samo jedan od tragičnih događaja koji su se desili Srbima na Kosovu od 1999. godine do danas i da se pored tog događaja traže odgovori na pitanje ko je odgovoran za nerasvetljene zločine od Starog Gracka preko Livadica, Goraždevca, Cernice.\nAko želimo da imamo bolju budućnost, ako ne želimo da uopšte razmišljamo da nam se može ponoviti 17. mart, mi moramo odgovorne da izvedemo pred lice pravde i to je ono što zahtevamo i od međunarodne zajednice, ali i prištinskih institucija, istakao je Jevtić.\nŠkolski čas posvećen pogromu Srba sa Kosova i Metohije\nIzvor: Radio Televizija Vojvodine, 17.Mar.2016\nU svim škola u Srbiji danas je održan školski čas koji je bio posvećen pogromu Srba na Kosovu i Metohiji 17. marta 2004. godine, a ministar za rad Aleksandar Vulin poručio je da se paljenja i ubistva nisu desila slučajno i bez organizacije..."Pogrom je počeo i prestao na komandu i vreme je da...


Plavo-beli dočekuju Dinamik u veoma važnom susretu\nEkipa OKK Beograda će u nedelju na svom parketu odmeriti snage sa ekipom Dinamika u okviru 29. kola aktuelne sezone Košarkaške lige Srbije.\nUtakmicama 29. kola nastavlja se takmičenje u okviru Košarkaške lige Srbije u sezoni 2020/21. Protivnik ekipe OKK Beograda u ovoj rundi biće ekipa Dinamika. Meč u hali 'Mega Factory' igra se u subotu 03. aprila 2021. godine, sa početkom u 15:00 časova.\nPlavo-beli su tokom aktuelne sezone zabeležili deset pobeda i sedamnaest poraza, uz jedan neodigran meč. U prethodnom susretu su kao gosti poraženi u duelu sa ekipom Mladosti, a meč je završen rezultatom 116:100. Gosti su tokom aktuelne sezone zabeležili petnaest pobeda i trinaest poraza. U prethodnom kolu su kao domaćini savladali ekipu Radničkog, a rezultat je bio 121:95. Dva tima su se već sastala tokom aktuelne sezone, a meč na beogradskom Dorćolu završen je trijumfom ekipe Dinamika rezultatom 84:81.\nPrvotimac plavo-belih Vladan Musić istakao je važnost ove utakmice, kao i da je za pobedu neophodna energična i kvalitetna igra od prvog minuta:\nIgramo sa ekipom Dinamika koja je u poslednjih nekoliko kola u usponu forme. To je veoma bitna utakmica za nas, jer više nemamo prava na kiks. Moramo sa maksimalnom energijom ući o ovaj meč, od prvog minuta, kako bismo uspeli da dođemo do važnih bodova.\nMeč u Beogradu vodiće sledeća sudijska trojka: Vladimir Jevtović, Petar Pešić, Stefan Ćalić. Delegat utakmice – Srđan Janković. Izvor OKK Beograd #KLSRB


Mentalna higijena – Strana 17 – Eklinika.rs\nMentalna higijena 3. januara 2014.\nSmanjenje količine lošeg holesterola i povećanje dobrog holesterola može pomoći da se smanji rizik od nastanka Alchajmerove bolesti, sugeriše jedno istraživanje. Visoki nivoi „dobrog holesterola“ – lipoproteina velike gustine koji se najviše nalazi u hrani…\nI mozak može da se trenira, kao i mišići, samo što za ove vežbe ne morate da idete u teretanu. Dovoljno je da svakodnevno odvojite nekoliko minuta kako biste „sivu masu“ doveli u top.formu. Osim…\n10 FOBIJA MODERNOG DOBA: Proverite, patite li vi od neke od njih\nModerniziranjem društvenih prilika, tehnologije i opstim napretkom ljudske vrste, modernizirale su se i fobije. Zato glavne među njima nisu više strah od zatvorenog prostora (klaustrofobija), otvorenog prostora (agorafobija) ili strah od nepoznatih ljudi (socijalne fobije),…\nJedno istraživanje sugeriše da antiinflamatorni lekovi mogu da pomognu kod interminentnog eksplozivnog poremećaja, odnosno „sindroma besa“, poremećaja koje uobičajeno počinje u tinejdžerskim godinama i definiše se kao „neuspeh u odupiranju agresivnim impulsima“. Za one „s…\nSrpskoj psihijatriji nužna je ozbiljna i hitna reorganizacija kako bi krenula u korak sa svetom, upozoravaju gosti emisije Puls nacije. U Srbiji se iz budzeta zdravstvenih potreba izdvaja samo 2% za lečenje duševno obolelih…\nDok se ljudi pitaju da li je Bog stvorio čoveka, ili čovek Boga, naučnici žele da znaju da li vera može da utiče na mentalno zdravlje. Univerzalnosti koju pojedinci nazivaju Bogom razdvojena od strane kulture…\nKontroverzni Dijagnostički i statistički priručnik za mentalne poremećaje (DSM-5) još nije izašao u javnost, a već je stigao da uzburka duhove. Trinaest godina nakon poslednje verzije, Američka asocijacija psihijatara objavila je novi DSM-5 s brojnim,…\nVeć je dokazano da optimisti imaju zdraviji kardiovaskularni sistem, bolje se bore sa stresom i imaju manje šanse da dobiju moždani udar u odnosu na one ljude koji uglavnom gledaju na “tamniju stranu života”. Ipak,…\nTermin granični poremećaj ličnosti koristi se od tridesetih godina prošlog veka kako bi označio stanje na granici neuroze i psihoze. Danas, pored toga, ovaj termin označava poremećaj u oblasti emocija, rascepa i slike o sebi….\nČovek može biti uspešan u nekim oblastima života (u poslu, ili emotivnim vezama na primer), a neuspešan u drugim važnim aspektima. Neuspeh u jednom segmentu, jednoj značajnoj oblasti života, ograničava nam doživljaj uspešnosti u celini…


Pešić: Pockrali bismo od gladi da nema EU - Društvo - Čivijaš Radio Šabac\nPešić: Pockrali bismo od gladi da nema EU – Društvo\nKako kaže Pešić, Brnabić govori neviđene gluposti.\n– Kako smo bliže Evropskoj uniji? Vučić drži vezu sa EU zato što mi živimo od EU. Šta nam Rusi daju? Ništa. Kinezi? Dolaze da kopaju, eksploatišu i zagađuju. Prvo, EU nam daje dosta novca, a drugo oko 75 odsto našeg izvoza ide u EU. Mi bismo pockrali od gladi kada bismo zvanično raskinuli sa EU, da kažemo da nećemo u EU – naglašava Pešić.\nKako navodi, predsedniku Vučiću je potrebno da s vremena na vreme “tobože” pokaže kako je članstvo Srbije u EU i dalje strateški cilj.\n– Što se tiče EU, oni tolerišu Srbiju, jer trenutno imaju druga posla, vidite šta se dešava u Mađarskoj, Poljskoj, Bugarskoj… – smatra Pešić.\nUpitana da prkomomenatriše poruku koju je na zajedničkoj konferenciji sa Brnabić rekao visoki predstavnik EU za spoljnu politiku i bezbednost Žozep Borelj da u Evropi nema mesta za negiranje genocida i promovisanje ratnih zločinaca, Pešić odgovara da je to jasna poruka “nemojte to da radite”.\n– Međutim, šta osim poruka mogu da preduzmu? Da nam udare sankcije, da blokiraju pregovore? Imaju te “crne liste”, ali sem takvih pritisaka, EU i SAD ništa više ne rade na Balkanu – kaže Pešić.\nPrema njenim rečim, Vučić i njegova Srpska napredna stranka su se vratili svojoj originalnoj poziciji – radikalskoj – i zbog toga imamo murale osuđenim ratnom zločincu Ratku Mladiću po celoj Srbiji, pevanje nacioanlističkih pesama od strane policajaca u Priboju, i to da su ratni zločinci “branioci srpstva”.\nPremijerka Ana Brnabić izjavila je preksinoć u Dnevniku RTS-a da je ispravan utisak da Srbija nikada nije bila bliže EU.\n– Nikada nije bio pozitivniji stav EU prema Srbiji i onome što radimo u smislu reformi. Svakako na prvom mestu je to što smo mi u mandatu ove vlade stavili reforme u oblasti pravosuđa – rekla je Brnabić, dodajući da je Srbija mnogo uradila, te da je na mesečnom nivou slala izveštaje Briselu, delegaciji EU u Srbiji, svim državama članicama, te imala česte sastanke sa ambasadorima tih država.\nPremijerka smatra da je pozitivan stav EU “zakucao” referendum, jer je, kako je rekla, Srbija pokazala da će, prvi put, pravosuđe biti nezavisno.\n“Atentat na Vučića svaka dva meseca”\nPovodom tvrdnji o još jednom planiranom atentatu na predsednika Srbije, Vesna Pešić za Danas ukazuje da se na svaka dva meseca sprema atentat na Aleksandra Vučića i postavlja pitanje, ukoliko su priče o atentatu tačne, šta radi Bratislav Gašić, koji je na čelu Bezbednosno-informativne agencije.


Gigant Milan čestitao plavima titulu - indeksonline.me\nHome Sport Gigant Milan čestitao plavima titulu\nGigant Milan čestitao plavima titulu\nNajtrofejniji klub u državi se dominantno prošetao do nove, druge u nizu, titule, a nakon što je predsjednik Svjetske fudbalske federacije (FIFA) Đani Infantino čestitao Budućnosti šampionski pehar, na adresuplavogkluba je stigla još jedna čestitka sa svjetski važne fudbalske adrese.\nItalijanski gigant Milan, koji u svojoj trofejnoj sali ima 18 titula i sedam Liga šampiona, poslao je pismo čestitke predsjedniku Budućnosti Veselinu Mijaču.\n“Dragi gospodine Mijač, primite najtoplije čestitke za osvojenu petu titulu od Milanove porodice”, napisao je Paolo Skaroni, predsjednik velikana iz grada mode i italijanski biznismen koji je izvršni direktor energetske kompanije Eni.\nSličan potez još nije zapamćen u Crnoj Gori, a to je još jedan dokaz da se “plavi” izdižu iznad prosjeka u domaćem fudbalu i da se rezultati i kvalitetan rad Podgoričana prati kako u Evropi, tako i na svim meridijanima. Dvije dominantne tituleu posijednje dvije godine, mogućnost osvajanja istorijske duple krune, kao i forsiranje velikog broja mladih talentovanih igrača definitivno nijesu prošli nezapaženo ispod evropskog radara.\n“Rosoneri” su svakako jedan od najznačajnijih svjetskih klubova svih vremena, poslije osam godina su se vratili tamo gdje im je mjesto u Ligu šampiona, a Budućnost i Milan veže i legendarni Dejan Savićević koji je u Podgorici “prošetao”, a u Milanu postao Genije.\n“Plavi” će nastaviti da njeguju dobar odnos sa Milanom, a nije isključeno da nas u budućnosti očekuje saradnja crnogorskog i italijanskog fudbalskog brenda.


U saopštenju kompanije SETE, koja upravlja Ajfelovim tornjem, navodi se da taj pariški simbol nema dovoljan broj osoblja za otvaranje tornja uz optimalan prihvat posetilaca, prenose agencije.\nZatvoren je i železnički i metro saobraćaj, a na pariskom aerodromu Orli otkazano je 20 odsto letova, preenosi AP.\nMnogi građani koriste električne bicikle i skutere, a vlasti su zabranile protetste na Jelisejskim poljima, oko predsedničke palate i oko katedrale Notrdam.\nŠirom Francuske hiljade građana u crvenim prslucima sindikata maršira kroz gradove od Marseja na mediteranskoj obali do Lila na severu.\nŠtrajkom sindikati pokušavaju da nateraju predsednika Emanuela Makrona da odustane od planova za reformu penzionog sistema u zemlji.\nGrađani se protive reformi penzionog sistema koja predviđa univerzalni sistem penzija umesto sadašnjih podela na četiri vrste penzije - u privatnom i javnom sektoru, specijalne i dopunske penzije, prenosi Rojters.\n- Javni prevoz će danas biti veoma otežan, kao i sutra, a verovatno i ovog vikenda - izjavio je zamenik ministra saobraćaja Žan-Batist DJebari za radio RTL.\nOvo je jedan od najvećih protesta zaposlenih u javnom sektoru širom zemlje u poslednjih više decenija. Sindikati krajnje levice pozivaju na prekid saobraćajne mreže, zatvaranje škola i ostavljanje smeća da se gomila kako bi primorali predsednika Makrona da povuče plan penzione reforme.\nIz državne železnice SNCF kažu da će saobraćati samo jedan od 10 putničkih i prigradskih brzih vozova.\nŽelezničke kompanije Eurostar i Talis otkazale su najmanje polovinu usluga prevoza na linijama koje povezuju Pariz sa Londonom i Briselom. Vlasti civilnog vazduhoplovstva zatražile su od avio-kompanija da otkažu oko 20 odsto letova zbog poremećaja koji će štrajk izazvati u rasporedu letenja.\nOčekuje se da će više od polovine svih nastavnika u osnovnim i srednjim školama izaći na ulice, a da će zaposleni u hitnoj pomoći u celoj državi raditi sa minimumom osoblja. Sindikati zaposlenih u javnom saobraćaju nisu odredili rok za okončanje štrajka. Demonstranti će marširati od glavne železničke stanice Gar di Nor do Trga nacije popodne.\nMinistar unutrašnjih poslova Kristof Kastane je izjavio da se očekuje da će više hiljada radikalnih anarhista i okorelih demonstranata iz pokreta "žutih prsluka" napraviti pustoš. On je naredio da se prodavnice duž rute kuda će se kretati učesnici protesta zatvore. Na ulicama će otprilike biti raspoređeno oko 6.000 policajaca, uključujući više desetina pripadnika službi za brzo reagovanje na motorima.\n- U smislu napetosti, socijalne solidarnosti i lomova unutar društva, sada je mnogo gore - rekao je Berže za Rojters.\nFRANCUSKA PARALISANA Štrajk i protesti na ulicama, policija ISPALILA SUZAVAC (FOTO, VIDEO)\nJELISEJSKA PALATA U BLOKADI Sukob policije i demonstranata u centru Pariza (VIDEO)\nPompeo: Postignut napredak ka punopravnom primirju u Libiji\nAmerički državni sekretar Majk Pompeo izjavio je da je na mirovnom samitu u Berlinu ostvaren napredak ka postizanju punopravnog prekida vatre u Libiji.


FOTOGRAFIJE KOJE UPOZORAVAJU: OBUSTAVLJEN SAOBRAĆAJ NA VIŠE DIONICA ZA TERETNA VOZILA | Hayat.ba\nKako nam javljaju čitatelji trenutno je teško saobraćanje na Karauli i planinskom prijevoju Makljen, na dionici Gornji Vakuf – Prozor.\nZbog zimskih uvjeta za vožnju obustavljen je saobraćaj za teretna vozila na širem području Romanije, Ivan Sedla i Nišića dok putnička vozila saobraćaju otežano. I na ostalim putevima koji vode preko planinskih prevoja za teretna vozila preporučuje se korištenje lanaca, izdvajamo puteve Gornji Vakuf/Uskoplje-Prozor (Makljen), Drvar-Bosanski Petrovac (Oštrelj), Kupres-Šuica i Posušje-Jablanica (Blidinje).\nEkipe putne operative nalaze se na terenu i intervenišu na svim dionicama, ali snijeg koji i dalje intenzivno pada otežava njihov rad. Napominjemo da je posjedovanje zimske opreme zakonski obavezno.\nNa putu Vrbaška-Draksenić (put koji vodi prema graničnom prIJelazu Gradina) obustavljen je saobraćaj za sve kategorije vozila (osim vozila kojima se vrši dostava na teritoriji opštine, lokalnog stanovništva i vozila hitnih službi), a alternativni pravac je preko Banja Luke i Prijedora.


Istraživanje: Šta građani Srbije misle o rešenju pitanja Kosova\nM. K. 10. maja 2019. 06:14\nGrađani Srbije nisu optimisti kada je reč o rešenju kosovskog problema, ne očekuju da predsednik Srbije Aleksandar Vučić potpiše priznanje, a većina smatra i da taj problem neće biti rešen uskoro, pokazuje poslednje istraživanje koje je agencija Faktor plus uradila u saradnji sa „Blicom“.\nNa pitanje „mislite li da će predsednik Srbije ili predsednica Vlade Srbije potpisati nezavisnost Kosova i Metohije“, čak 78 odsto ispitanika odgovorilo je negativno, dok samo 15 odsto misli da hoće, a sedam odsto nema stav.\n„Blic“ u izdanju od petka napominje da je istraživanje rađeno pre nego što je predsednik Vučić pre nekoliko dana izjavio da neće potpisati nezavisnost. List prenosi i izjavu Vladimira Pejića iz agencije Faktor plus da se u poslednje vreme mnogo govorilo na tu temu i da građani ne samo nisu za to, već i ne veruju da će do priznanja nezavisnosti doći.\nNa pitanje šta je najbolje rešenje sa stanovišta Srbije i njenih građana za problem Kosova i Metohije, 50 odsto ispitanika odgovorilo je „zamrznut konflikt“, 32 odsto misli da je to sporazum o razgraničenju dve strane, a osam odsto priznanje nezavisnog Kosova.\nPoražavajuće: Više se bavimo svojim greškama nego uspesima\nRešenje kosovskog pitanja ukoliko ga podrže velike sile – Rusija, SAD, EU i Kina, podržalo bi 46 odsto anketiranih, ali samo ukoliko Kosovo ostane u sastavu Srbije.\nUkoliko bi navedene velike sile bile garanti sporazuma, takvo rešenje podržalo bi 40 odsto građana, dok je po sedam odsto odgovorilo sa „da“, odnosno „ne“.\nIspitanici su u istraživanju odgovarali na pitanja i u vezi sa Evropskom unijom.\nNa pitanje „da li očekujete da će Srbija u razumnom rolu, od pet do sedam godina, postati punopravna članica EU, 46 odsto je odgovorilo da je to malo verovatno zbog problema u samoj EU i visoke nacionalno-državne cene, 24 odsto kaže da će Srbija ući u EU ako EU opstane, ali će morati da se učlani ili suštinski se približi NATO. Njih 18 odsto je odgovorilo „da, ako nastavi da sprovodi reforme i EU otvori ponovo proces proširenja preostalih balkanskih država, a 12 odsto da neće jer se EU raspada.\nrešenje pitanja Kosovaanketaistraživanje\n“ zijavio da nece potpisati“… Da li on ili bilo ko sme da potpise kapitulaciju bilo kog dela drzave? Molim za odgovor, iskljucivo ozbiljne odgovore bazirane na Ustavu i zakonu. Ne politicke ujdurme.Zahvaljujem


Hotel Blue Lagoon Princess, Sitonija-Kalives - Amos Travel\nHotel Blue Lagoon Princess, Sitonija-Kalives\nOko 53 m2, dnevni boravak i spavaća soba odvojeni kliznim vratima, predviđeno za 2-5 osoba (francuski ležaj ili dva odvojena ležaja i sofa na razvlačenje i fotelja na razvlačenje), predviđene za 2-5 osoba..\nMesto Kalives je udaljeno 65km od Soluna, 12 km od mesta Nea Moudania, a sa druge strane na istoj je udaljenosti od poznatog letovališta Gerakini.\nKalives je primorsko naselje koje se nalazi na čelu Toroneos zaliva, a izmedju mesta Gerakini i mesta Olintos čije stalno stanovništvo preko godine broji 1000 ljudi dok se taj broj tokom letnjih meseci drastično povećava. U ovom regionu nalazio se i antički grad Mikiverna, kao i praistorijsko naselje Molivopirgos. Νаselje je dobilo ime po kolibama koje su pravili Poligirini (stanovnici Poligirosa) kako bi mogli da odbrađuju zemljište. Nekada davno u ovom mestu stanovnici su se bavili i izradom svile i još od davnih vremena bave se uzgojom maslina.


Balkan: Vlade se neuspešno bore sa nezaposlenošću\nU birou za zapošljavanje, ilustracija, foto: Midhat Poturović\nNegativne posledice globalne ekonomske krize najvidljivije su u povećanju broja nezaposlenih. No, na prostoru bivše Jugoslavije, to je i ranije bio ozbiljan problem.\nZbog velikog uticaja politike na privredu, često nisu primenjivani racionalni kriterijumi, već usko-partijski interesi, što je omogućilo monopole tajkuna, neretko pljačkašku privatizaciju i zapostavljanje izvoza.\nU privredi, koja je slabo šta proizvodila, očekivani je rezultat da je veliki broj ljudi bez posla, često mladi i veoma stručni, a ono malo radnih mesta popunjavali su partijski kadrovi.\nVlade sada nastoje „vatrogasnim merama” da koliko toliko ublaže problem, ali one su kratkog daha. Za dugoročnije rešenje potrebne su radikalne reforme, kojima bi se ukinuli monopoli tajkuna i političara.\nKosovo ima najveću stopu nezaposlenosti u regionu od 43 odsto. Tri godine nakon proglašenja nezavisnosti Kosova, socijalno stanje u zemlji nije se znatno promenilo, kažu građani i poznavaoci ekonomskih pitanja.\nPo njima, i tokom ovog perioda, glavni problem je velika stopa nezaposlenosti,piše Amra Zejneli u tekstu Na Kosovu najviše nezaposlenih u regionu.\nU BiH ima više od pola miliona nezaposlenih. Uprkos obećanjima nadležnih ministarstava i zavoda za zapošljavanje, da će realizovati programe otvaranja novih radnih mesta, i već postojeća se iz dana u dan gase.\nStoga, prilika za posao u inostranstvu, preko američkih firmi, pa čak i u zaraćenim područjima, za mnoge je jedini spas od totalnog siromaštva, navodi u tekstu Na ratišta po spas od siromaštva Mirna Sadiković.\nLoša beskonačnost - tako privrednici i analitičari kvalifikuju programe Vlade Srbije i njene pokušaje da umanji nezaposlenost, koja je sa 14 odsto, na početku globalne krize 2008. godine, dostigla 20 procenata ili 730.000 ljudi.\nNeretko lošem položaju radništva često kumuju i poslodavci, koji često nađu načina da izbegnu svoje zakonske obaveze prema zaposlenima, ocena je iz teksta Očekuje se rekordan broj nezaposlenih Radovana Borovića.\nPrema zvaničnim podacima, u Hrvatskoj je nezaposleno 330.000 ljudi. Ta brojka će se idućih meseci nešto smanjiti, zbog sezonskih poslova u turizmu.\nMeđutim, stručnjaci upozoravaju da pravih državnih mera još nema, navodi se u tekstu Ankice Barbir Mladinović Agonija nezaposlenih mogla bi trajati godinama.\nSudeći po statistici i imajući u vidu krizno vreme, može se reći da je nezaposlenost problem sa kojim se Crna Gora „dobro nosi“. Naime, ona ima najmanje nezaposlenih u regionu, odnosno oko 12 odsto.\nProblem je, međutim, zapošljavanje „teže zapošljivih kategorija“, kaže se u tekstu Esada Krcića Crna Gora i uvozi radnu snagu.


Moja prva kompozicija : Nadlanu.com\nMoja prva kompozicija\nObjavljeno 30. dec 2008. / 10:49:41\n"Moja prva kompoziija" je prva izložba slika dece slikara koju je Jovana Tomanović kao osnivač Fonda “Savremena deca” okupila oko ideje da se kroz bavljenje slikarstvom unese ljubav za umetnost u život ovih mladih ljudi.\nIzložba je otvorena je u nedelju 28. decembra 2008. u Kući Đure Jakšića, i trajaće do 7. januara 2009. godine. Izložba je prodajnog karaktera, a prihod je namenjen daljem radu sa decom u 2009. godini. Sva sredstva prikupljena od prodaje slika biće upotrebljena za nabavku neophodnog slikarskog materijala i dečije izlete. Ali je važno napomenuti da je izložba pa i prodaja slika na izložbi prvenstveno zamišljena kao promocija dečjeg rada radi pružanja motivacije i davanja na značaju i uvažavanja njihovog rada.\n“Savremenu decu” (Likovno obrazovanje za nezbrinutu decu) je Jovana Tomanović, iz pomoć i saradnju kolega studenata Metodike Fakulteta likovnih umetnosti u Beogradu (iz klase Zdravka Milinkovića), učila osnovim tehnikama slikanja, ali i kako da ostvare svoje snove, kako mašti da puste da se slobodno razvija i iskaže, kako da bojom, linijom, površinom, svetlom, kontrastom, pokažu i prenesu svoja osećanja posmatraču.\nJovana nam je o “svojoj” deci rekla: "Radim sa decom punom osećanja, njihove slike su nesputane, snažne ali i veoma sveže, a u 2009. godini očekujem još puno ovakvih izložbi kako bi svi zajedno pratili njihov slikarski i društveni napredak."\nIako smo došli na ovu lepu i punu pozitivnog entuzijazma izložbu prvenstveno zbog slika, mogli smo da uživamo i u fino osmišljenom bogatom muzičko-zabavnom programu u organizaciji i izvedbi dece iz Dečjeg kulturnog centra. Njihove nastupe je publika nesebično nagradila velikim aplauzom.\nIzložbu je zvanično, emotivnim i iskrenim rečima, otvorila Mirjana Božidarević, predsednik opštine Stari Grad. Ona je na kraju mladim slikarima poklonila štafelaje i platna, a deci iz Dečijeg kulturnog centra, koji su svojim pesmama i recitacijama ulepšali otvaranje, darovala je slatke paketiće.\nOstaje nam samo da svima koji imaju dobru volju i vole umetnost toplo preporučimo ovu izložbu, o kojoj je na kraju krajeva nepotrebno mnogo i pisati, jer sami radovi govore više i lepše o temama koje zanimaju ove male ljude - savremenu decu.\nŽelimo im puno sreće, zdravlja, ljubavi i uspeha u životu i umetnosti u Novoj 2009. godini.


Radionica: Informisanje građana o briselskom dijalogu između Kosova i Srbije\n5. mart 2020. – Balkanska grupa je u Prištini organizovala radionicu o dijalogu između Kosova i Srbije sa studentima univerziteta Koledž AAB, Univerziteta za biznis i tehnologiju (UBT), Koledž Universum i Prištinskog univerziteta (PU). BPRG je ovim događajem imao za cilj informisanje i diskutovanje o procesu dijaloga između Kosova i Srbije.\nDiskusija i radionica su organizovani u dve glavne sesije. Na početku, učesnici su popunili on-line anketu od devet (9) pitanja, sa ciljem da se podstaknu da razmene mišljenja i anonimno iznesu svoje mišljenje o dijalogu.\nPrva sesija je podstakla informativnu debatu o dijalogu koji moderira Brisel između Kosova i Srbije, a uz pomoć stručnjaka Drena Zeke. Diskusija je bila usredsređena na dva glavna segmenta: opšti pregled dijaloga i do sada postignute sporazume, uz posebnu pažnju na one koji su sprovedeni, kao i zašto su neki sporazumi u blokadi. Učesnici su bili veoma angažovani i postavili su nekoliko pitanja tokom ove sesije.\nDruga sesija je podstakla interaktivnu diskusiju dok su učesnici bili podeljeni u grupe i zamoljeni da ocene nivo važnosti različitih sporazuma. Većina grupa je smatrala da su „Sloboda kretanja“ (a naročito revitalizacija mosta u Mitrovici), „Priznavanje univerzitetskih diploma“, „Integrisano upravljanje granicom/administrativnom linijom“ i „Integracija pravde“ od velikog značaja. Oni su istovremeno ocenili sporazume za koje su smatrali da su manje važni, a prema njima to su „Energija“, „Telekomunikacije“ i „Kancelarije za vezu“. Ova aktivnost je bila veoma uspešna jer je podstakla plodnu diskusiju među učesnicima, a istovremeno su informisani o sadržaju različitih sporazuma.\nNa isti način kao anketa koja je sprovedena tokom radionice 25. februara 2020, BPRG je ustanovio da su učesnici donekle informisani o dijalogu i da su njihovi glavni izvori informacija obično bile vesti/debate na TV, a nakon kojih slede kanali na društvenim medijima.\nTokom diskusije se je govorilo i o budućnosti dijaloga, a posebno sa postojanjem nove vlade. Uopšteno, većina učesnika veruje da je nastavak dijaloga jedini način da se krene napred kako bi Kosovo postiglo svoje ciljeve i objektive. U vezi 100% carine na robu iz Srbije, među učesnicima je postojao konsenzus da carinu treba ukinuti, ali ne bez uslovljavanja ili sprovođenja sporazuma od strane Srbije. Učesnici su takođe bili pozitivni i u vezi unapređivanja saradnje sa EU i SAD i predložili su uključivanje SAD u ulozi moderatora dijaloga.\nOva radionica je organizovana u okviru projekta „Unapređenje kosovskih institucija, demokratizacije i regionalne saradnje“ i deo je jednog od stubova regionalne saradnje čiji je cilj da promoviše i podrži dijalog o normalizaciji odnosa između Kosova i Srbije.\nOvu aktivnost finansira Ambasada Kraljevine Norveške u Prištini.\nBalkanska grupa organizovala konferenciju „Kosovo u regionalnim inicijativama: izazovi i mogućnosti“\nRegionalna saradnja na Zapadnom Balkanu\nRegionalna saradnja na Zapadnom Balkanu i učešće Kosova u regionalnim organizacijama\nLansiranje platforme dialogu-info.com\nUnapređenje agende mira i izgradnje države i jačanje evropske agende\nBriselski Dijalog Između Kosova i Srbije: Dostignuća i Izazovi


Moguće uvođenje odobrenja za putovanje u EU - Putuj Sigurno\nMoguće uvođenje odobrenja za putovanje u EU\nPutujSigurno » Magazin » Vesti » Moguće uvođenje odobrenja za putovanje u EU\nDa bi stanovnici Zapadnog Balkana mogli slobodno da nastave svoja putovanja u šengenski prostor, Evropska Unija je predložila meru provere putnika, i odobravanja pre puta. Pročitajte koliko ćete čekati na odgovor, kome neće biti izdato odobrenje, i zašto se EU odlučila na ovaj korak?\nEvropska unija je predložila izmene u slobodnom putovanju uspostavljanjem Evrospkog sistema za odobravanje putovanja (ETIAS). Ovo je smišljeno kao kompromis da se građanima Balkana ne bi ukinule vize, a bezbednost EU ostala sačuvana.\nEU je prethodno najavila da će umesto Šengna uvesti Šengen kartu, ali Evropski parlament je započeo usvajanje elektronskog formulara, koji će se naplaćivati duplo više nego Šengen karta.\nČekanje na odgovor – 72 sata\nPrema predlogu odobrenje će se od nadležnih institucija Evropske unije tražiti elektronskim putem, popunjavanjem formulara, a na odgovor će se čekati maksimalno 72 sata.\nOni za koje se utvrdi da predstavljaju opasnost po bezbednost EU dozvola za putovanje neće biti uručena.\nOvo je predlog Evropske komisije koji je već potvrdio Odbor za građanske slobode Evropskog parlamenta, pa je ostalo samo da ga usvoji celokupan Evropski parlament, nakon čega sledi konačna odluka Saveta ministara EU.\nElektronska provera se naplaćuje\nU ovom predlogu stoji da će građani Zapadnog Balkana u “šengenski prostor” ubuduće ulaziti bez viza, ali uz obaveznu proveru koju EU naplaćuje 10 evra. Ova provera važi naredne tri godine, odnosno dok traje važeći pasoš.\nOvu taksu neće morati da plaćaju lica mlađa od 18 godina, kao i stariji građani koji imaju preko 60 godina. U ovu grupu spadaju i članovi porodica državljana EU, kao i studenti i naučno osoblje.\nDok vršite elektronsku proveru, predlažemo vam da pročitate šta sve možete da prenesete preko granice, kako ne biste imali dodatnih problema.\nOsim toga, kako ne biste imali dodatne nepotrebne troškove saznajte i koje su to saobraćajne kazne u Evropi koje morate znati.\nUsvajanje predloga se očekuje do 2020. godine\nIz Evropskog parlamenta najavljuju da bi ovaj zakon trebalo da se usvoji do kraja godine, a konačnu odluku će doneti Savet ministara.\nS obzirom na to da je ovaj proces prilično složen, sistem provere bi mogao stupiti na snagu najmanje za dve godine, a najverovatnije početkom 2020. godine.\nŠta ćete morati da navedete u formularu?\nU popunjavanju elektronskog formulara potrebno je da navedete lične podatke, adresu prebivališta u Evropskoj uniji, zemlju u koji ulazite, kao i kontakt osobe kod koje odsedate.\nU formularu će postojati i pitanje da li ste bili osuđivani za ozbiljne kriminalne prekršaje, da li ste boravili u specifičnoj zoni sukoba, ili da li ste odlučili da napustite neku zemlju u prethodnih deset godina.\nU izuzetnim slučajevima, Evropska unija će tražiti i razgovor sa određenom osobom koja želi da uđe u EU.\nUkoliko mu zahtev bude odbijen, putnik će biti upoznat sa razlozima i imaće pravo žalbe preko suda.\nTuristi neće biti odušvljeni ovom informacijom, jer će ovo biti još jedna dodatna formalnost koja će im oduzeti dosta vremena. Ipak, iz EU kažu da je ovo kompromisna mera kako bi EU bila sigurna da su svi unutar nje bezbedni i sigurni.\nKako bi vaše putovanje proteklo bez problema pročitajte i kako da pređete granicu sa ljubimcem.\nAutor: Marija Penezić | Objavljeno: 12.01.2018. | Ažurirano: 26.11.2018.


U pripremi tenderi za još devet preduzeća\nU toku su tenderi za privatizaciju šest preduzeća među kojima su i strateška, poput RTB "Bora" za koji se traži partner koji će investirati 350 miliona dolara. U Ministarstvu privrede potvrdili su RTS-u da pripremaju javne pozive za još devet preduzeća koje će oglasiti u narednom periodu.\nZa samo deset dana od raspisivnja javnog poziva za tendersku dokumentaciju za borski RTB interesovalo se sedam investitora – pet ju je već otkupilo, a dva su podnela zahtev. Kinezi ne kriju da žele strateško parterstvo sa borskim gigantom.\n"Ta kompanija se zove 'Ziđin' iz provincije Fuđen, to je južna provincija. Ta kompanija je jedna od najuspešnijih u toj oblasti u našoj zemlji, ima i svoju fabriku i predstavništvo u drugim zemljama", naveo je ambasador NR Kine u Srbiji Li Mančang.\nProfesor Ekonomskog fakulteta u Beogradu Ljubodrag Savić tu kinesku kompaniju vidi kao najozbiljnijeg partnera. I ostali su ozbiljni, ali pitanje je njihove računice, rekao je Savić.\n"Iza kompanija iz tržišne privrede ne stoji država, dok iza velikih kineskih kompanija uvek stoji država, tako da kažemo da su njihove manevarske mogućnosti znatno veće i oni mogu da posluju na duži rok čak i ako ne beleže značajan profit", objasnio je Savić.\nRadi se i na rešavanju statusa i tri fabrike "petrohemijskog kopleksa": "Azotara" ide u stečaj, za kikindsku MSK u toku je drugi krug privatizacionog javnog poziva, a za "Petrohemiju" tender se sprema.\n"Napravili smo odlične rezultate kada je “Petrohemija” u pitanju, ona danas posluje pozitivno, kada je MSK u pitanju, oni rade stabilno, ne generišu više gubitke. Kada je “Azotara” u pitanju, situacija je izuzetno teška – ogromna dugovanja", rekao je ministar rudarstva i energetike Aleksandar Antić.\nU najavi je i skori tender za privatizaciju PKB-a, a sledeće godine i Komercijalne banke. Inače, u Ministrastvu privrede kažu da im je od 560 problematičnih preduzeća, koliko ih je 2014. godine bilo na listi za privatizaciju, ostalo da reše još 104.\n"Ubrzano radimo na rešavanju nasleđenih problema u oblasti privatizacije. Objavićemo javne pozive i za privatizaciju svih ostalih preduzeća ukoliko se za to steknu uslovi, uzimajući u obzir specifičnosti svakog privrednog društva", navode u Ministarstvu privrede.


Pedijatar: Delta soj napada najmlađe, deca s hroničnim bolestima da se vakcinišu - Glas Zaječara\nHome Društvo Pedijatar: Delta soj napada najmlađe, deca s hroničnim bolestima da se vakcinišu\nPrema nezvaničnim informacijama, broj vakcinisane dece protiv koronavirusa u Srbiji je između tri i četiri hiljade. Pedijatar Jelena Divčić je za N1 izjavila da bi broj vakcinisane dece mogao da raste s obzirom na početak školske godine.\nOna podseća da je Udruženje pedijatara Srbije u junu spustilo starosnu granicu za vakcinaciju – od 13 do 15 godina.\nDivčić kaže i da će verovatno doći do povećanja broja pacijenata.\n„Mi smo prošle nedelje imali dva pacijenta u istom danu, starosne grupe od četiri godine, koji su imali koronavirus. Prošle godine je broj bio veći, ali su uglavnom bili tinejdžeri u pitanju“, objašnjava ona.\n„Imali smo ranije da je to kao najobičniji sezonski grip. Blago curenje nosa, temperatura, suvi kašalj i bili su malaksali, žalili su se na glavobolje, ali dva do tri dana. A sada imamo primer dečaka od 15 godina koji je bio hospitalizovan sa obostranom upalom pluća“, kaže ona.\nDivčić naglašava da deca koja imaju hronične bolesti treba da se vakcinišu.\nPrethodni tekstBegović: Delta soj doveo do toga da jedan čovek sada može da zarazi osam do devet ljudi\nNaredni tekstPrеdstavnici Zajеčara nastupaju 5.sеptеmbra u programu „Srbija u ritmu Evropе“


Dodik: Najavljena proslava u Drvaru nepotrebna provokacija - 14.08.2019, Sputnik Srbija\nSrpski član Predsedništva BiH Milorad Dodik izjavio je danas da nameru HDZ-a Livanjskog kantona da 13. septembra slavi „oslobođenje Drvara“ smatra neprihvatljivom... 14.08.2019, Sputnik Srbija\nSrpski član Predsedništva BiH Milorad Dodik izjavio je danas da nameru HDZ-a Livanjskog kantona da 13. septembra slavi „oslobođenje Drvara“ smatra neprihvatljivom i potpuno nepotrebnom provokacijom, koja može samo narušiti međunacionalne odnose u tom kantonu, ali i na ukupnom prostoru BiH.\n„Važno je podsetiti se da je u prošlom ratu operaciju etničkog čišćenja tog prostora, uz lokalne jedinice, izvodila regularna vojska Hrvatske i da su udruženim snagama pokušali da isteraju Srbe sa vekovnih ognjišta. Bilo bi u najmanju ruku pristojno da preostali narod tog kraja, a to su Srbi vekovima, konačno ostave na miru da žive tamo gde su oduvek živeli“, rekao je Dodik za Srnu, a prenela je Radio-televizija RS.\nGovoreći o nameri Vlade Unsko-sanskog kantona da izmeste migrantski centar u srpsko selo Medeno Polje, Dodik je istakao da na to gleda kao na dovršetak etničkog čišćenja Srba sa tih prostora.\nOn je poručio da će se svim političkim i pravnim sredstvima suprotstaviti tome i da u potpunosti podržava najavljene aktivnosti srpske zajednice u četiri opštine u Federaciji BiH.\n„Smatram da, i bez najavljenih aktivnosti tamošnje Vlade, oni nemaju i nisu imali osnovna prava, koja, na primer, Republika Srpska garantuje Bošnjacima ili Hrvatima. Poručujem im da ću biti sa njima toga dana tamo, sa namerom da pokažemo da je nedopustivo da se zbog nečije ideje, ili možda plana, sa tih prostora danas iseli narod koji je tu oduvek živeo i da se dosele ljudi sa strane, te da ćemo se tome suprotstaviti“, rekao je Dodik.\nOdbor za zaštitu prava Srba u FBiH pozvao je sve stanovnike Drvara, Grahova, Glamoča i Petrovca da 13. i 14. septembra obustave saobraćaj prema Livnu i Bihaću zbog pokušaja HDZ-a Livanjskog kantona da proslave takozvani „dan oslobođenja Drvara“ i zbog namere Vlade Unsko-sanskog kantona da izmeste migrantski centar u srpsko selo Medeno Polje.


Predsednica Vlade Srbije Ana Brnabić izjavila je danas da pandemija koronavirusa nije završena, da će biti još izazova, upozorivši da su se građani Srbije opustili, a da istovremeno nema dovoljno vakcinisanih za kolektivni imunitet.\nBrnabić je na panel diskusiji “Godina promena zdravlje, pandemija, pouke”, u organizaciji kompanije Hemofarm, navela da ljudi ne osećaju potrebu da se vakcinišu zahvaljujući trenutno pozitivnoj situaciji, da je 0,8 do 0,9 odsto pozitivnih na korona virus u odnosu na broj testiranih.\nZbog toga je upozorila da je vakcinacija pitanje nacionalne bezbednosti i da će Srbija, ako se po njenoj oceni ne napravi dodatni napor, ostati “jedna od ranjivijih zemalja”.\nOna je izrazila žaljenje što to upozorenje ne uspevaju da prenesu dovoljnom broju ljudi, pre svega mladima, i istakla da je u populaciji ispod 30 godina samo 17 odsto vakcinisanih.\nDodala je da je vakcinacija i pitanje građanske dužnosti i društvene odgovornosti, jer ljudi koji su vakcinisani čuvaju sve one koji to nisu.\n“Mi nikako ne možemo da dođemo do 2,6 miliona građana koji su vakcinisani, ne možemo da pređemo 48 odsto onih koji su vakcinisani, a ni 48 odsto punoletnih ne mogu da štite sve“, navela je ona.


Svetski lideri: Da se ne ponovi tragedija Jermena (video) - Sputnjik Srbija\n14:30 26 Februar 2021\n12:47 24.04.2015 (osveženo 16:19 05.10.2015) Preuzmite kraći link\nU Jerevanu se danas, u prisustvu delegacija iz 60 zemalja, održava ceremonija odavanja pošte žrtvama genocida nad Jermenima, povodom tragedije koja se dogodila pre 100 godina u Osmanlijskoj imperiji, kada je ubijeno više od milion i po ljudi.\nVisoke goste, među kojima su lideri Rusije i Srbije Vladimir Putini i Tomislav Nikolić, dočekao je predsednik Jermenije Serž Sargjsan.\nCermonija je počela polaganjem venaca i minutom ćutanja, a predsednik Sargsjan je nakon toga izjavio da je zahvalan onima koji su došli u Jermeniju da još jednom potvrde opredeljenje za ljudske vrednosti i kažu da ništa nije zaboravljeno i da se sećamo i posle 100 godina.\nPredsednik Rusije podsetio je da su ruski i jermenski narod uvek bili duhovno bliski i uzajamano se podržavali.\n„Danas mi tugujemo zajedno sa jermenskim narodom. Stav Rusije je bio i ostao dosledan: uvek smo smatrali da za masovno ubistvo ljudi nema i ne može biti nikakvih opravdanja“, rekao je Putin.\nPrema njegovim rečima svetska zajednica treba da učini sve da se tragični događaji iz prošlosti nikada ne ponavljaju, da bi svi narodi mogli da žive u miru i slozi, ne poznajući užase do kojihdovodi raspirivanje neprijateljstva, agresivni nacionalizam i ksenofobija.\n„Nažalost, sada u mnogim krajevima sveta dižu glavu neofašisti, na vlast žele da dođu radikalni nacionalisti, jača antisemitizam, svedoci smo i ispoljavanja rusofobije. Treba da postavimo pitanje zašto se to dešava i šta je uzrok tome. I pre nego što se bilo šta preduzima u kritički važnim krajevima sveta, treba se pre svega zamisliti nad time šta će biti dalje, razmisliti o posledicama“, naglasio je ruski predsednik.\nNikolić: Srpski narod razume nesreću Jermena\nObeležavanju 100. godišnjice genocida nad Jermenima prisustvovao je i francuski predsednik Fransoa Oland.\n„Nikada nećemo zaboraviti tragedije koje je pretrpeo vaš narod“, izjavio je Oland.\nPredsednik Srbije Tomislav Nikolić istakao je da ta tragedija opominje sve i da Srbija zbog svojih žrtava može odlično da razume jermensko stradanje.\n„Došao sam u Jerevan da se u ime srpskog naroda i u ime države Srbije poklonim žrtvama strašne tragedije jermenskog naroda tokom prvog velikog svetskog rata u 20. veku“, rekao je Nikolić, dodajući da „ako iko može da razume i oseti nesreću biblijskih naroda koja se 1915. obrušila na Jermene u Osmanlijskom carstvu, kao i njene trajne i nezalečive posledice, onda su to srpski narod i Srbija“.\nOn je dodao da su jermenske žrtve trajna opomena za žive i da ih niko ne sme zaboraviti posebno danas kada, prema rečima pape Franje, teče „treći svetski rat na parče“.\nRukovodilac administracije predsednika Jermenije Vigen Sarkisjan je u intervjuu za radio Sputnjik rekao da se svet danas seća milion i po ubijenih i stotine hiljada onih koji su uspeli da se spasu te tragedije.\nNemačka priznala odgovornost u „genocidu“ nad Jermenima\nOn je podsetio i da su 25 godina posle genocida, kada je tri četvrtine stanovništva bilo uništeno, Jermeni uspeli da daju 600.000 učesnika Drugog svetskog rata, od kojih se, kako kaže, polovina nije vratila kući, poginuvši na bojnim poljima.\n„Narod je uspeo da se mobiliše odmah posle takve tragedije, da obnovi državnost, da prođe ogroman put kulturnog, naučnog i ekonomskog razvoja“, rekao je Sarkisjan.\nKomentaraišući stav Turske koja poriče genocid, on je rekao da ima vrlo malo onih koji se usuđuju da protivreče zvaničnom stavu Ankare.\nPrema njegovim rečima, sama međunarodna zajednica treba da zauzme stav „nulte tolerancije, zato što je genocid univerzalni zločin usmeren protiv čovečanstva kao takvog, a ne protiv konkretnog naroda".\nJermenska crkva je juče kanonizovala milion i po ubijenih u masakrima i deportacijama za vreme Prvog svetskog rata, prenosi Bi-Bi-Si.\nMinistar energetike i rudarstva Turske Taner Jildiz rekao je da nije očekivao da će ruski predsednik upotrebiti reč „genocid“ tokom obraćanja učesnicima memorijalne večeri „Svet bez genocida“, ali i da veruje da odnosi dve zemlje neće biti narušeni.\nFrancuska snažno podržava ideju da se taj pogrom tretira kao genocid, a njen predsednik je predložio zakonsko kažnjavanje za njegovo poricanje.\nMeđutim, Turska se snažno protivi korišćenju termina „genocid“ za opisivanje tog ubijanja, jer je bilo mnogo mrtvih na obe strane, što je pogoršalo odnose između Turske i Jermenije. Pritom, Turska tvrdi da je bilo mnogo manje ubijenih od milion i po ljudi, brojke koju navodi jermenska strana.\nAmerički predsednik Barak Obama opisao je masakr iz Prvog svetskog rata kao „strašan pokolj“, ali je izbegao termin „genocid“, zbog razbuktavanja strasti povodom 100. godišnjice te tragedije.\nIstoričari u 20 zemlja — uključujući Rusiju, Francusku i Nemačku, kao i međunarodna tela, među kojima i Evropski parlament — smatraju da je reč o genocidu.\nTurska obelžava godišnjicu bitke na Galipolju\nIstovremeno, Turska će danas obeležiti 100 godina velike bitke na Galipolju, koja je trajala punih devet meseci.\nTurska će ugostiti svetske lidere na obeležavanju 100. godišnjice bitke na Galipolju, šaljući time poruku pomirenja i patriotskog ponosa, zbog jedne od najdramtičnijih osmanlijskih pobeda u Prvom svetskom ratu, prenosi AFP.\nPoginulo je na desetine hiljada ljudi na obe strane tokom devetomesečne bitke — između Nemačke, koju su podržavale osmanlijske snage, i saveznika, uključujući Australiju, Britaniju i Novi Zeland, koje su pokušavale da osvoje Carigrad i uspostave kontrolu nad Bosforom i Dardanelima.\nTela poginulih danas leže zajedno na odvojenim grobljima poluostrava Galipolja na zapadu Turske, što se posmatra kao snažan simbol pomirenja između bivših neprijatelja.\nTurski predsednik Redžep Tajip Erdogan će povodom komemoracije ugostiti lidere zemalja-saveznica, uključujući australijskog premijera Tonija Abota, novozelandskog Džona Keja, britanskog princa Čarlsa i njegovog sina Harija. Svečanosti prisustvovuju i ministar spoljnih poslova Srbije Ivica Dačić.\nGalipolj, Jermenija, Jeravan, crkva, rezolucija, genocid, Jermenija


#LiveFreeRange - Marketing Mreža\nIan Martin, potpredsednik globalnih Reebok brend komunikacija, izjavio je: „Neki se verovatno pitaju zašto je zvezda našeg novog filma kokoška. Kao i naša skromna kokoška, koja je pobeglo iz svog kokošinjca u potrazi za zelenim poljima, tako i mi želimo da podstaknemo ljude da se oslobode konvencionalnih fitnes odluka i poguraju sebe ka svojim ličnim fitnes izborima.\nPočetkom meseca, Reebok je uspeo da na društvenim mrežama isprovocira pratioce i identifikuje potrošače čije novogodišnje odluke sadrže Reebok filozofiju. Svaki od njih će biti nagrađen poklon-majicom na kojoj su odštampane njihove odluke za predstojeću godinu. Pokloni će biti upakovani u kutije u obliku jajeta čime će i zvanično započeti kampanja koja ih poziva da #LiveFreeRange (#ŽiviSlobodanIzbor) i da podele svoja iskustva na društvenim mrežama.


Komisija :: Žalba na zaključak naručioca\nO žalbi na zaključak naručioca odlučuje Republička komisija za zaštitu prava u postupcima javnih nabavki (u daljem tekstu: Republička komisija). Zaključak donosi naručilac kada u postupku prethodne provere utvrdi da nisu ispunjeni potrebne procesne pretpostavke da bi se odlučivalo o osnovanosti zahteva za zaštitu prava. Procesne pretpostavke se odnose na blagovremenost zahteva za zaštitu prava, zatim na aktivnu legitimaciju lica koje podnosi zahtev za zaštitu prava i na obaveznu sadržinu zahteva za zaštitu prava.\nNaručilac odlučuje o zahtevu za zaštitu prava u formi zaključka u sledećim slučajevima:\nZaključak kojim odbacuje zahtev za zaštitu prava kao kao neblagovremen, naručilac donosi kada utvrdi da je zahtev za zaštitu prava podnet po isteku zakonskog roka.\nZaključak kojim odbacuje zahtev za zaštitu prava zbog nedostatka aktivne legitimacije, naručilac donosi kada utvrdi da je zahtev za zaštitu prava podnelo lice koje nema aktivnu legitimaciju.\nZaključak kojim odbacuje zahtev za zaštitu prava kao nepotpun, naručilac donosi kada utvrdi da zahtev za zaštitu prava ne sadrži obavezne elemente iz člana 151. stav 1. Zakona o javnim nabavkama.\nProtiv svakog od navedenih zaključaka može se podneti žalba Republičkoj komisiji i to u roku od tri dana od dana prijema zaključka, dok se kopija žalbe uvek istovremeno dostavlja naručiocu.\nU slučaju da je podneta žalba naručilac je dužan da u roku od tri dana dostavi Republičkoj komisiji potrebnu dokumentaciju iz postupka javne nabavke radi odlučivanja o žalbi.\nRepublička komisija, ako utvrdi da je žalba podneta blagovremeno i od strane ovlašćenog lica, rešenjem potvrđuje ili poništava zaključak naručioca.\nRepublička komisija je dužna da obrazloži svoju odluku i može da naručiocu naloži preduzimanje određenih radnji u roku od najduže 25 dana u svrhu pravilnog i zakonitog okončanja konkretnog postupka javne nabavke.\nO žalbi protiv zaključka naručioca Republička komisija je dužna da odluči u roku od osam dana od dana prijema žalbe, odnosno prijema dokumentacije iz postupka javne nabavke koju naručilac dostavlja radi odlučivanja o žalbi.\nPre donošenja odluke o žalbi protiv zaključka Republička komisija može da traži dodatnu dokumentaciju, podatke, objašnjenja i mišljenja od naručioca, podnosioca zahteva ili drugih učesnika u postupku, Uprave za javne nabavke i drugih lica i da ostvari uvid u ostale dokumente kod stranaka u postupku javne nabavke, kao i da prikupi druge podatke za donošenje odluke.


Komforan, troiposoban stan u centru, kod Saborne crkve - Delta nekretnine Niš - Agencija za nekretnine\nID oglasa: D420\nU ponudi za iznajmljivanje je komforan, troiposoban stan u samom centru grada, u blizini Saborne crkve. Zgrada poseduje lift i sopstveni parking u dvorištu, a stan se nalazi na šestom spratu. Stan je površine 87 m2, i sledećeg rasporeda: ulazni hodnika, veliki dnevni boravak, trpezarija, odvojena kuhinja, tri spavaće sobe, kupatilo, i toalet. Poseduje veliku terasu, sa izlazom iz dnevnog boravka, i jedne od spavaćih soba. Grejanje u stanu je etažno. Stan je renoviran, kompletno je opremljen svim neophodnim električnim uređajima i nameštajem, i momentalno je useljiv. Zgrada je od pešačke zone udaljena svega par minuta laganog hoda, tako da je lokacija pristupačna, a u neposrednom okruženju su dostupni svi lokaliteti od značaja za svakodnevni život.\nDeo grada Centar, Saborna crkva\nZdravo, zanima me [Komforan, troiposoban stan u centru, kod Saborne crkve]


Na Kalemegdanu izložen Teslin transformator\nBeta 10. jula 2016. 22:25\nNa Kalemegdanu u Beogradu večeras je izložen Teslin transformator, jedan od najvećih na svetu, koji može proizvesti napon od 12 miliona volti, u okviru manifestacije organizovane povodom 160 godina od rodjenja Nikole Tesle.\nTransformator, kao i izložba radova osnovnih škola koje su učestvovale na nacionalnom konkursu „Budi kao Tesla“, biće postavljeni na Kalemegdanu do 15. jula.\nTransformator je replika onog koji je Tesla konstruisao u Kolorado Springsu 1899. godine.\nReplika je napravljena uz pomoć savremene tehnologije, a varnice mogu da dosegnu čak devet metara.\nGradonačelnik Beograda Siniša Mali je rekao u govoru da je Tesla svojim radom zadužio čitavo čovečanstvo i da na današnji dan, koji se obeležava i kao Dan nauke, Srbija izražava poštovanje prema njemu i njegovom radu.\nMali je rekao da je Begorad učestvovao u kampanji „Budi kao Tesla“ i omogućili postavljanje transformatora na Kalemegdanu, želeći da podstakne interesovanje za nauku.\nGradonačelnik je na kraju govora podsetio na Tesline reči izgovorene 1892. godine u vreme njegove jedine posete Beogradu: „Ako budem imao sreće da ostvarim barem neke od svojih ideja, to će biti dobročinstvo za celo čovečanstvo. Ako se te moje nade ispune, najsladja misao biće mi ta da je to delo jednog Srbina“.\nKada je gradonačelnik izašao na govornicu, iz mase su se čuli protestni uzvici, ali na kraju govora dobio je aplauz.\nNa manifestaciji je specijalni gost bio rodjak Nikole Tesle Vilijam Terbo, a bilo je organizovano i direktno uključenje iz Teslinog naučnog cetra u NJujorku.\nOvom manifestacijom je večeras zaokružen ciklus aktivnosti u okviru projekta „Budi kao Tesla“ koji Muzej Nikole Tesle i kompanija Samsung zajedno sa Zavodom za vrednovanje kvaliteta obrazovanja i vaspitanja provode od prošle godine, a u okviru koga su večeras dodeljene i prve tri nagrade za radove osnovnih škola koji su pristizali na istoimeni konkurs.\nPrva nagrada dodeljena je osnovnoj školi „Mihailo Pupin“ iz Zemuna, koja će dobiti kompletno opremljenu digitalnu učionicu, druge dve nagradjene škole su „Četvrti kraljevački bataljon“ iz Kraljeva i „Sreten Mladenović Mika“ iz Niša, koje su dobile televizore „Samsung“.


Treneru Dinama kazna FSS od 100.000 dinara - Sport - Dnevni list Danas\nPočetna » Sport » Treneru Dinama kazna FSS od 100.000 dinara\n0Piše: V. Ristić 11. oktobra 2018. 21.11 Izmenjeno: 21.12\nDragan Antić Foto: Youtube\nA zbog ispada na utakmici protiv Čukaričkog gde je vređao sudiju pauziraće u vođenju tima jednu utakmicu. Od početka prvenstva trener kluba iz Vranja, koji debituje u Super ligi Srbije, u više navrata je svojim javnim istupima vređao sudije, novinare, čelnike Gradske uprave u Vranju, drugih sporskih klubova, najavljujući da će „zbog sumnje u sve i svašta pozvati lokalnog sveštenika Eparhije vranjske da osvešta prostorije kluba zbog sumnje u sve“, zbog loših rezultata Dinama u Super ligi Srbije.\nPojedini lokalni portali u Vranju danas su prećutali vest o kazni koju su izrekli disciplinski organi Fudbalskog saveza Srbije (FSS) treneru Dinama Antiću, zbog njegovog ponašanja prema sudijama na poslednjih nekoliko utakmica. Antić je javno prozvao igrače posle debakla protiv Čukaričkog u kome je njegov tim poražen sa 6:1 (1:0), nazivajući ih „seljačkom ekipom“.\nDragan Antić „Recko“ je predsednik i trener FK Dinamo. Njegov stariji sin Miloš je kapiten ekipe u Super ligi Srbije, dok je mlađi sportski direktor.\n– I, da ne osvojimo ni jedan bod u Super ligi Srbije, ja neću podneti ostavku – izjavio je, nedavno, trener i predsednik vranjskog superligaša, pozivajući se na „lično prijateljstvo sa Predsednikom Srbije Aleksandrom Vučićem“ i svoje članstvo u partiji naprednjaka. On je najavio i izgradnju novog „trećeg stadiona“ u Vranju sa 10.000 mesta, zašta je dobio „direktno obećanje prvog čoveka Srbije“.\ndinamo, dinamo iz vranja, dragan antic, fudbalski savez srbije, kazna, vranjeVranje


OVPMB prijeti Dačiću\nNaslovnica Novine OVPMB prijeti Dačiću\nSrbija – Bivši komandant Oslobodilačke vojske Preševa, Bujanovca i Medveđe Ljuljzim Ibiši zaprijetio je premijeru Ivici Dačiću da će on i njegovi saborci ponovo uzeti puške i uniforme, ako pokuša da sruši spomenik OVPMB u Preševu.\nBivši pripadnici rasformirane Oslobodilačke vojske Preševa, Bujanovca i Medveđe zaprijetili su predsjedniku Vlade Srbije Ivici Dačiću oružanim sukobom ako Vlada Srbije pokuša da sruši spomenik OVPMB u Preševu.\nNa sajtu Preševa jone oni su naveli da će “vrlo lako ponovo obući čizme i uniforme i uzeti oružje u ruke”.\nOdgovarajući na najave i prijetnje premijera Srbije Ivice Dačića da će Srbija silom ukloniti spomenik pripadnicima bivše OVPMB, ukoliko to vlasti u opštini Preševo ne učine, komandant Ljulji, Ljuljzim Ibiši, rekao je da su spremni da se tome suprotstave, ako je potrebno i oružjem.\n“Mi kao bivši pripadnici i komandanti OVPMB zbog evropskih integrativnih procesa smo dali prioritet dijalogu i nastojanjima da probleme rešavamo kroz razgovore, uz nadu da će se zaustaviti represija Srbije prema etničkim Albancima u Preševu, Bujanovcu i Medveđi.\nMeđutim, zbog stalnih provokacija žandarmerije i zbog pretećih izjava Dačića, ispada da Beograd ne interesuje ni dijalog niti stabilnost u regionu”, kazao je Ibiši.\nSa druge strane Šefćet Hasani, poznat pod nadimkom “Poeti” (Pesnik), rekao je da će se, ukoliko dirne u spomenik OVPMB u Preševu, Dačić susresti sa 500 spremnih vojnika sa Zapada.\nHasani je pozvao Srbiju da prednost da dijalogu, kako bi se “danas sreli za pregovaračkim stolom, a ne sutra u šumi”.\nBosnjak iz New Yorka 28. Decembra 2012. At 05:07\nZašto Albanci nemaju pravo na albanski jezik i na upotrebu albanskog pisma u dovoljnoj mjeri u državnim organima, zatim zašto Albanci nemaju pravo na obrazovanje djece u osnovnim i srednjim školama na albanskom jeziku kao i pitanje zašto Albanci u “Preševskoj dolini” nemaju pravo na upotrebu nacionalnih simbola i identiteta, pa i o tome zašto je u Preševu toliko nezaposlenih. (Gradonačelnik Preševa)\nKUDA I KAKO ? 26. Decembra 2012. At 22:49\n“..da će prvo “otpasti” Crna Gora, zatim Kosmet, Preševska dolina, Vojvodina, pa Sandžak.”\nCrna Gora je bila i ranije samostalna drzava, Kosovo je zahvaljujuci NATO-u postalo drzava … po meni vise usitnjavanja nema!\nUvijek nam to spocitavaju a ja nikako da cujem i vidim konkretne poteze nasih vodja u tom pravcu… svi cute kao zaliveni – znaci da o tome niko i ne razmislja … i ako cemo baš iskreno – ne vidim kako bi to izgledalo da Sandzak bude drzava ))))\nMnogo smo sitni za to, a i na nekom referendumu nas Bošnjo bi za 20 eura ponovo prodao svoj glas.\nU slucaju nekog oruzanog sukoba, vecina bi pobegla za Bosnu, Tursku. EU … najpre parajlije, pa redom…ostalo bi malo vise Muftinih i sirotinja Sandzacka.\nPa i da se otcepimo a da mi Suljo postane predsednik Sandzaka – da mi dovodi investitore iz Konga …itd, neka, hvala.. ja bih pre odselio odavde 😀\n500 SA ZAPADA 26. Decembra 2012. At 20:53\nHashim Thaqi: “Pobedio sam Dacica u ratu, pobedicu ga i u miru!”\nPogresna politika Srbije 26. Decembra 2012. At 20:04\nPrava kalvarija Srba još nije počela\nPotpredsjednik Republike Srpske Emil Vlajki upozorio je da prava kalvarija Srba još nije počela, jer postoji zakonitost – ako se nešto počne raspadati, nema kraja tom raspadu.\nOn smatra da je trenutno stanje u Srbiji uvod u posljednji raspad zemlje, da je Kosovo izgubljeno, jer je napredak države ka EU uslovljen davanjem pokrajine.\nOn je podsjetio da je još 2002. godine govorio o tome da će prvo “otpasti” Crna Gora, zatim Kosmet, Preševska dolina, Vojvodina, pa Sandžak.


Samit NATO-a: Učinićemo sve da ne dođe do scenarija kakav najavljuje Dodik | Aktuelno\nSamit NATO-a: Učinićemo sve da ne dođe do scenarija kakav najavljuje Dodik\nRaspravom o Zapadnom Balkanu, u Rigi je završen sastanak ministara vanjskih poslova zemalja članica NATO-a\nRaspravom o Zapadnom Balkanu, u Rigi je završen sastanak ministara vanjskih poslova zemalja članica NATO-a.\n“Dozvolite mi da izrazim zabrinutost situacijom u Bosni i Hercegovini. Posljednjih dana svjedočimo tenzijama i pokušajima brisanja 26 godina mira i stabilnosti. Ostajemo posvećeni jedinstvenoj Bosni i Hercegovini kao jednoj zemlji i pozivamo sve da nastave sa neophodnim reformama kako bi se očuvalo to jedinstvo i promijenio izborni zakon”, rekao je šef dilomatije EU Žosep Borel.\nZbog rasta napetosti i, kako je ocijenio generalni sekretar Jens Stoltenberg, sve agresivnije retorike u Bosni i Hercegovini, ali i na relaciji Beograd-Priština, NATO nastavlja svoje prisutnosti kroz KFOR na Kosovu i štab NATO-a u Sarajevu. I dalje će pružati podršku u izgradnji kapaciteta, te brinuti da ne dođe do eskalacije.\nKroz KFOR na Kosovu i kroz NATO štab u Sarajevu, NATO ostaje prisutan, rekao je Stoltenberg. Retoriku srpskog člana Predsedništva BiH Milorada Dodika nazvao je agresivnom i rekao da je nedopustivo potkopavanje institucija države.\nStoltenberg je najavio da će NATO učiniti sve, kako se Dodikov scenario ne bi ostvario.\nPredsjedavajući Predsjedništva Bosne i Hercegovine Željko Komšić i član Predsjedništva BiH Šefik Džaferović sastali su se s državnim ministrom pri Ministarstvu inostranih poslova Savezne Republike Njemačke, nadležnim za evropska pitanja, Majklom Rotom.\n“Svako miješanje ili udar na teritorijalni integritet Bosne i Hercegovine imaće snažan odgovor iz SR Njemačke. Sa svoje strane SR Njemačka pružat će i podršku Bosni i Hercegovini u njenim nastojanjima unutar evropskih integracija, na način da se moraju ispuniti svi pristupni kriteriji koje se odnosne na demokratiju, vladavinu prava i zaštitu osnovnih ljudskih prava”, navodi se u saopštenju.\nU vezi trenutne krizne situacije, ministar Rot je rekao da su na stolu spremne sankcije prema onima koji blokiraju rad institucija Bosne i Hercegovine, te pozvao na što hitniju deblokadu rada državnih institucija BiH, kako bi se nastavili reformski procesi.\n“Naglasio je da je Njemačka vlada veoma zainteresirana za nastavak Berlinskog procesa, podcrtavši da je prednost tog procesa inkluzivnost, odnosno uključenje svih zemalja zapadnog Balkana, te da u novoj inicijativi Otvoreni Balkan ne vidi dodatnu vrijednost koja bi je pokazala boljom od dosadašnjeg Berlinskog procesa i evropskih standarda ugrađenih u taj proces. U tom smislu, postalo je očito da sadašnji politički sistem BiH uspostavljen Dejtonskim sporazumom nije usklađen s evropskim standardima i pristupnim kriterijima. Posebno je istakao kako je Evropska unija zapravo unija vrijednosti, koje BiH treba prihvatiti i ugraditi u svoj sistem”, zaključuje se u objavi.


Zrenjaninski Drekslmajer uvodi dualno obrazovanje › Made-in-Germany.rs\nPrilikom posete pogonima nemačke kompanije „Drekslmajer“ u Zrenjaninu, ministarka pokrajine Bavarske za Evropu i regionalne odnose Beate Merk je izjavila da su prednost Srbije kvalifikovani radnici i akademski obrazovana omladina.\nPo njenim rečima, prednost je i što je Srbija stabilna zemlja i napreduje na reformskom putu, zbog čega je olakšana i saradnja sa Bavarskom. Ona je tom prilikom istakla da je za investitore važno da imaju pravnu sigurnost, u čemu je Srbija „zaista napredovala“.\n– Kompanija Drekslmajer je značajna i zbog toga što pruža priliku za zapošljavanje velikog broja žena, a posebno me raduje što će naša kompanija iz Bavarske početi u Srbiji da radi po sistemu dualnog obrazovanja, u koji će biti uključene i žene – naglasila je Merkova, a prenosi agencija „Beta“.\nPogone Drekslmajera Beate Merk je obišla zajedno sa srpskim ministrom privrede Željkom Sertićem. On je rekao da je ta kompanija jedna od desetak velikih koje posluju u Srbiji i koje imaju značajnu proizvodnju i zapošljavaju veliki broj radnika, kao i da u Srbiji posluje oko 400 kompanija sa nemačkim kapitalom.\n– Drekslmajer je jedna od najvećih investicija ovde. Kompanija zapošljava više od 3.400 radnika u ovom momentu i, kako možemo čuti, u planu su i proširenja, a mi ćemo kao država svakako pomagati takvo širenje. Veoma je značajno da se u dobrim političkim procesima između Nemačke i Srbije pokaže kolika je spremnost na reforme i koliko su one okrenute najvažnijim životnim pitanjima, pre svega ekonomiji – istakao je Sertić.\nPoslovanje kompanije Drekslmajer u Zrenjaninu gostima je predstavio generalni direktor tog pogona Andreas Veber. Inače, bavarska Drekslmajer Group u Zrenjaninu je od 2008. godine i jedan je od najvećih poslodavaca i izvoznika u regionu. U pogonima te kompanije sklapaju se električne instalacije za automobilsku industriju.\nOd MiG na 05/09/2015 / Auto industrija, Finansije, Investicije, Proizvodnja, Tržište rada / Ostavite komentar\nU avgustu nađeno 145 neregistrovanih firmi


Đerlek: Interesovanje za vakcinaciju preko očekivanja, otvaraju se novi punktovi (Video) – Sandzaklive.rs\n0 239 3 minuta čitanja\nDržavni sekretar u Ministarstvu zdravlja Mirsad Đerlek kaže za RTS da je interesovanje za vakcinaciju preko očekivanja i da se trenutno prijavilo više od 850.000 ljudi. Ističe da bi do srede broj vakcinisanih mogao da pređe pola miliona. Najavio je i dolazak novih doza vakcine.\n“Mi smo razradili Sajam, mi tu već možemo da vakcinišemo preko 10.000 ljudi. Međutim, želimo da i ljudima na Novom Beogradu približimo mesto za vakcinaciju, ‘Belekspo’ je spreman, mi ćemo danas samo malo o kadrovima razgovarati i obezbediti kadar. Razgovaramo i o Borči, jer želimo da u svim delovima Beograda ljudima približimo vakcinalne punktove”, naglašava Đerlek.\n“Uskoro prelazimo broj od pola miliona vakcinisanih”\n“Trenutno ima preko 850.000 ljudi prijavljenih, ja očekujem vrlo brzo ovih dana da ćemo preći milion”, rekao je Đerlek i dodao da ćemo možda do srede preći i pola miliona vakcinisanih.\nIstakao je da je najvažnije da je država obezbedila vakcine, kao i da se danas očekuje nova isporuka “Fajzerovih” vakcina, ali i da imamo dovoljno ruske “sputnjik V” i kineske vakcine.\n“Od početka se vodi računa o toj drugoj dozi, tu grešku su napravile mnoge zemlje Evrope, koje nisu razmišljale pa su išle na kvantitet i dale građanima prvu dozu, a ostavili ih bez druge doze”, objasnio je Đerlek.\n“Ostali su još neki zdravstveni radnici koji su preboleli kovid i ponovo su pokazali humanost i dali su prednost ugroženijim grupama. Imamo jedan deo u gerontološkim centrima gde je bila epidemija i tamo nismo mogli da uđemo sa vakcinom, tako da se vraćamo”, rekao je Đerlek.\nKada je reč o epidemijskoj situaciji, Đerlek kaže da ne treba širiti paniku, ali da su brojevi koje smo imali i novembru i decembru ekstremni i zastrašujući i nisu reper da kažemo da je sada odlična situacija.\n“I dalje je 4.000 ljudi u bolnicama, 140 pacijenata na respiratoru – to su ozbiljni brojevi koji ne dozvoljavaju da se opuštamo. Zdravstveni sistem je u ovom trenutku i dalje veoma opterećen, jer imamo kovid pacijente o kojima moramo brinuti vrlo ozbiljno, s druge strane imamo nekovid pacijente koji su trpeli ovu kovid situaciju”, rekao je Đerlek.\nNaglasio je da se ove nedelje očekuje da KBC Zvezdara izađe iz kovid sistema ako se ne pogorša epidemijska situacija.\n“Ono što želim da poručim građanima: zdravstveni sistem je potpuno spreman da odgovori na sva tri zadatka”, zaključio je Đerlek.


NASTAVLJA SE SAPUNICA: REAL, BARCA I JUVE ŽESTOKO ODGOVORILI UEFA-I | Hayat.ba\nNASTAVLJA SE SAPUNICA: REAL, BARCA I JUVE ŽESTOKO ODGOVORILI UEFA-I\nKrovna kuća evropskog nogometa (UEFA) objavila je informaciju da je Etički odbor pokrenuo disciplinski postupak protiv Real Madrida, Barcelone i Juventusa zbog udruživanja u pokretanju Superlige, čime su navodno narušili pravila ove organizacije.\nNakon što se preostalih devet timova povuklo iz projekta Superlige, UEFA je najavila drastične kazne za Real Madrid, Barcelonu i Juventus, a poslije današnjeg pokretanja disciplinskog postupka oglasili su se i ovi timovi zajedničkim saopćenjem za javnost.\nBarcelona, Juventus i Real Madrid apsolutno su protiv uporne prisile UEFA-e koja se provodi protiv tri najrelevantnije institucije u historiji nogometa. Ovaj alarmantni stav UEFA-e predstavlja kršenje odluke sudova koji su već jasno dali izjavu upozorenja UEFA-i da se suzdrži od poduzimanja bilo kakvih radnji koje bi kažnjavale osnivače Superlige dok su u toku pravni postupci.\nStoga je UEFA-ino otvaranje disciplinskog postupka neshvatljivo i direktni je napad na vladavinu zakona koju smo mi građani Evropske unije demogratski izgradili, a istovremeno predstavlja i nedostatak poštovanja prema autoritetu sudova.\nOd početka je Superliga promovisana s ciljem poboljšanja stanja u evropskom nogometu i to kroz stalni dijalog sa UEFA-om i s ciljem povećanja interesa za sport te pružanja navijačima najbolje moguće predstave. Ovaj se cilj mora postići u okviru održivosti i solidarnosti, posebno u nesigurnoj ekonomskoj situaciji kakva je trenutno u mnogim evropskim klubovima.\nUmjesto da istražujemo načine modernizacije nogometa kroz otvoreni dijalog, UEFA očekuje da povučemo mehanizme koji dovode u pitanje njen monopol nad evropskim nogometom. Barcelona, Juventus i Real Madrid, svi stariji više od 100 godina, neće prihvatiti bilo kakav oblik prisile ili nesnošljivog pritiska, dok su i dalje snažni u svojoj spremnosti da s poštivanjem i kroz dijalog raspravljamo o hitnim rješenjima koja su potrebna nogometu.\nIli ćemo napraviti reformu nogometa ili ćemo morati gledati njegov neizbježni pad”, piše u zajedničkom saopćenju.\nPodsjećamo, Real Madrid, Juventus i Barcelona su jedini preostali od 12 osnivača Superlige koji još uvijek sanjaju o pokretanju ovog zatvorenog nogometnog takmičenja.


Krstarica 20. oktobra 2007. 00:00\nPonestaje vam daha pri najmanjem naporu, osećate umor, a jedva da ste napravili nekoliko koraka? To su simptomi koji nagoveštavaju da nešto nije u redu i da na njih treba obratiti pažnju. Da li ste se nekada žalili na otežano disanje, gušenje, suv kašalj, oticanje nogu, pojačano noćno mokrenje, zamor, malaksalost, zbunjenost ili gubitak pamćenja? Ukoliko jeste, a niste ništa preduzeli povodom toga, krajnje je vreme da posetite kardiologa kako biste proverili rad svog srca. Nije neophodno da budete preterano zabrinuti (niko ne želi da bude obeležen kao hipohondar), ali morate znati svoje zdravstveno stanje.\nUkoliko se određene bolesti otkriju na vreme, veća je verovatnoća da će biti izlečene ili da će u određenom periodu biti smanjeni svi neželjeni efekti, koji ponekad mogu da budu i fatalni. Mnogobrojnim testovima koje treba s vremena na vreme uraditi možete olakšati i svom lekaru pri izboru najboljeg načina lečenja. Bez obzira na to da li je reč o laboratorijskim nalazima ili rendgenskim snimanjima, potrebno je da znate stanje najvažnijeg organa u svom telu.\nPored toga, uvek treba imati svest o načinu na koji se hranite. Nije potrebno da budete pod lekarskom terapijom da biste s vremena na vreme primenili dijetetski režim ishrane, koji podrazumeva izbacivanje soli, jer ona najviše doprinosi zadržavanju tečnosti u organizmu. Trebalo bi izbegavati i kofein, čaj, koka-kolu, jer je to stimulans koji može da prouzrokuje nepravilan rad srca.\nUkoliko ne želite da se nađete u situaciji koja je u najmanju ruku zabrinjavajuća, nemojte sebi dozvoliti tu slabost da vam srce jednostavno zataji. Bez obzira na strah od onoga što biste mogli da čujete, spakujte se i posetite svog lekara. Nije potrebno da vas loše posledice nateraju na taj korak.


Nikolić i Vučić usaglasili mjere o tužbi Bošnjaka protiv Srbije – Zvornik Danas\nNaslovna/VIJESTI/Ex-Yu/Nikolić i Vučić usaglasili mjere o tužbi Bošnjaka protiv Srbije\nNikolić i Vučić usaglasili mjere o tužbi Bošnjaka protiv Srbije\n2 Manje od minute\nBEOGRAD – Predsjednik Srbije Tomislav Nikolić i premijer Aleksandar Vučić usaglasili su mjere i poteze po pitanju revizije presude po tužbi protiv Srbije, koju je najavio bošnjački član Predsjedništva BiH Bakir Izetbegović.\nU zajedničkom saopštenju predsjednika i premijera Srbije navodi se da su Nikolić i Vučić razgovarali o političko-bezbjednosnoj situaciji u Srbiji i okruženju, saglasivši se da se Srbija nalazi pred ozbiljnim izazovima i iskušenjima, na koje je neophodno pružiti zajednički i sveobuhvatni odgovor državnog rukovodstva.\n„Jedinstvo svih državnih funkcionera u rešavanju regionalnih problema i izbegavanje krize najširih razmera, prioritetni su zadaci i predsednika Nikolića i premijera Vučića“, navodi se u zajedničkom saopštenju.\nPredsjednik Srbije i premijer usaglasili su mjere i po pitanju odbrane vitalnih srpskih nacionalnih interesa povodom prijedloga za članstvo takozvane države Kosovo u Unesku i Savjetu Evrope.\nDogovoreno je dnevno koordinisanje o ovim ključnim pitanjima za državu Srbiju.\nNikolić i Vučić razgovarali su i o predstojećim predsjedničkim izborima u Srbiji, navodi se u saopštenju.\nOni su svoju dosadašnju saradnju ocijenili kao važnu, značajnu i uspješnu za Srbiju i dogovorili se da blisko sarađuju i u budućnosti.\nnikolić revizija tužbe vučić\nUdomio dječaka koji je spavao u kućici za pse\n18. marta 2015\nU Zvorniku sutra počinje festival dječjeg pozorišta „Zvono“.\n9. juna 2021\nU nedelju treća Međunarodna izložba pasa u Zvorniku\nPrihvaćeni zahtjevi studenata u BL: Obnova godine upola jeftinija\n7. oktobra 2015


Ambasada SAD će podržati gradnju rafinerije u Smederevu – Semendria\nAmbasada SAD će podržati gradnju rafinerije u Smederevu\n20. oktobar 2011. DRUŠTVO – Izvor: Tanjug – Ambasadorka SAD u Beogradu Meri Vorlik izrazila je danas spremnost američke ambasade u Srbiji da podrži konzorcijum “Komiko oversiz” (Comico Overseas), čiji su akcionari tri američke kompanije i da im pomogne da projekat izgradnje rafinerije u Smederevu uspe.\nU izjavi Tanjugu Vorlikova je, prilikom obilaska sigurne kuće u Smederevu, rekla da joj je poznato da konzorcijum ima planove da izgradi Rafineriju u Smederevu i da je Ambasada SAD spremna da podrži ove kompanije u projektu i da im pomogne, na koji god način je potrebno, da projekat uspe.\n“Snažno podržavamo i podržavaćemo sve održive planove za investiranje koje američke kompanije imaju u Srbiji. Svi u američkoj ambasadi, moje kolege i ja, vredno rade da bi se ojačale trgovinske veze i investicije između Srbije i SAD”, rekla je Vorlik.\n« Požar u Smederevu\nU Smederevu hapšenja zbog marihuane »


Sirija: Dogovorena obustava zračnih udara na osam sati u Halepu – Haber.ba\nSirija: Dogovorena obustava zračnih udara na osam sati u Halepu\nRuska i sirijska vojska će obustaviti bombardovanja u trajanju od osam sati u četvrtak u Halepu u Siriji, razorenom zračnim udarima i žestokim borbama, u okviru “humanitarne pauze”, saopštila je danas ruska vojska.\nHumanitarna pauza će stupiti na snagu 20. oktobra u Halepu od 08.00 do 16.00 sati po lokalnom vremenu, rekao je Sergej Rudskoj, general glavne ruske komande na konferenciji za novinare, prenosi “Fena”…\nOvu odluku su donijele Moskva i Damask “prije svega da bi omogućili civilima da napuste (grad) u potpunoj slobodi, da se evakuišu bolesni i ranjeni i osigura povlačenje naoružanih pobunjenika”, prema istom izvoru. Dakle, dva humanitarna koridora, od kojih jedan prolazi cestu Castello, treba biti otvoren u četvrtak za povlačenje boraca i šest drugih za evakuaciju civila, precizirao je general Rudskoj.\nOn je uvjeravao da je ruska vojska “spremna da prekine vatru u bilo kom trenutku, od prvog zahtjeva humanitarnih organizacija, da bi se osigurao nesmetan pristup medicinskom osoblju u razrušeni grad. Ruska strana je i dalje spremna da razgovara o svakoj inicijativi i svakom prijedlogu da bi se riješila situacija oko Halepa”, rekao je general, naveo je “AFP”.\nTeme:Halep, obustava, Sirija, zračni udari


APC/CZA predstavlja pružanje podrške tražiocima azila i nedokumentovanim migrantima - Centar za zaštitu i pomoć tražiocima azila / Asylum Protection Center\nAPC/CZA predstavlja pružanje podrške tražiocima azila i nedokumentovanim migrantima\nCréé le 8 octobre 2014\nIzvršni direktor Centra za zaštitu i pomoć tražiocima azila, Radoš Đurović, učestvuje na Grantmakers East Forum-u (GEF), koji se održava u Palermu na Siciliji 7. 8. i 9 oktobra 2014. godine. GEF promoviše razvoj civilnog sektora u zemljama Jugoistočne Evrope, okupljajući donatore aktivne u regionu, sa ciljem razmene iskustava i učinkovitosti dodeljivanja grantova i podsticanja novih donatorskih aktivnosti u regionu. Tema ovogodišnjeg foruma su migracije i mobilnost.\nĐurović će izlagati na panelu "Pružanje podrške tražiocima azila i nedokumentovanim migrantima" na kojoj će govoriti o odgovoru nacionalnih i lokalnih vlasti na smeštaj tražilaca azila i migranata u svojim sredinama. Ovaj panel ima za cilj da predstavi na koji način organizacije civilnog društva rade na uključivanju tražilaca azila i migranata u lokalne zajednice, pružajući im pravnu i psihosocijalnu podršku, promovišući međukulturnu razmenu i nediskriminaciju prema migrantima, a time ujedno i unapređuju lokalne zajednice i što je još važnije osnažuju migrante i pružaju im šansu da postanu produktivan i pokretački član zajednice.\nViše informacija o forumu možete pogledati na http://www.gef.efc.be/programme/content/\nNous avons 774 invités et aucun membre en ligne\nVous êtes ici : Zašto žene i deca kao ciljna grupa Vesti APC/CZA predstavlja pružanje podrške tražiocima azila i nedokumentovanim migrantima


Objavljeno 4. март 2013.\nPredavanjem oca Krstana Kneževića, 2.marta u Beču , na temu „Milanski edikt-uzroci i posledice“, SPKD „Prosvjeta Austrija“ je kroz tradicionalne Duhovne razgovore obeležila 1700 godina Milanskog edikta.\nObraćajući se prisutnima u punoj sali na drugom spratu Hrama „Sveti Sava“ predsednik Prosvjete, g.Srđan Mijalković, istakao je sa ponosom da se radi o jubilarnim dvadesetim Duhovnim razgovorima, a 2013. proglasio godinom Milanskog edikta-važnog jubileja kojim se obeležava potpisivanje najznačajnijeg dokumenta za hrišćanski svet, budući da je Milanskim ediktom proglašena verska ravnopravnost i okončan progon hrišćana na teritoriji Rimskog carstva.\nOtac Krstan Knežević izložio je prisutnima da je ova tema bitna za duhovni razvoj celog čovečanstva koja na neki način određuje istoriju, a i kao prekretnica antičkog i hrišćanskog sveta. Milanski edikt je bio izraz materijalne i duhovne krize Rimskog carstva u 3. veku, a informacije o o tome predočio nam krajnje iscrpno je kroz 4 istorijska izvora.\nSvojim nadahnutim predavanjem otac Krstan Knežević zainteresovao je mnogobrojnu prisutnu publiku, pa je time uspešno zaokružio svoje drugo predavanje u okviru ovog jubileja.


Ekipa OKK Beograda dočekuje aleksinački Napredak\nEkipa OKK Beograda će u nedelju na svom parketu odmeriti snage sa ekipom Napretka u okviru 26. kola aktuelne sezone Košarkaške lige Srbije.\nUtakmicama 26. kola nastavlja se takmičenje u okviru Košarkaške lige Srbije u sezoni 2020/21. Protivnik ekipe OKK Beograda u ovoj rundi biće ekipa Napretka iz Aleksinca. Meč u hali 'Mega Factory' igra se u nedelju 14. marta 2021. godine, sa početkom u 18:00 časova.\nPlavo-beli su tokom aktuelne sezone zabeležili devet pobeda i četrnaest poraza. U prethodnom kolu su kao gosti poraženi u duelu sa ekipom Novog Pazara, a meč je završen rezultatom 81:78. Gosti su tokom aktuelne sezone zabeležili devet pobeda i petnaest poraza. U prethodnom kolu su bili slobodni, zbog odlaganja duela sa ekipom Slobode, a potom su u zaostalom meču savladali ekipu Dinamika rezultatom 79:75. Dva tima su se već sastala tokom aktuelne sezone, a meč u Aleksincu završen je trijumfom ekipe Napretka rezultatom 91:88.\nPrvotimac plavo-belih Nikola Dragović veruje da njegov tim i pored kadrovskih problema može da stigne do važne pobede:\nOčekujem tešku utakmicu, igramo sa ekipom koja u poslednje vreme igra na visokom nivou. Mi još uvek imamo kadrovskih problema, ali mislim da možemo da dođemo do pobede, koja bi nam dosta značila u finišu sezone. Koncentracija tokom svih 40 minuta može da bude presudna za osvajanje dva boda i za beg iz zone ispadanja Izvor OKK Beograd #KLSRB


Golikova: Sredina aprila prelomna tačka za koronu u Rusiji - Sputnjik Srbija\n15:43 12.04.2020 Preuzmite kraći link\nSredina aprila će biti prelomna tačka koja će pokazati da li je u Rusiji postignut vrhunac epidemije virusa korona ili će broj inficiranih nastaviti da raste, izjavila je potpredsednica ruske Vlade Tatjana Golikova za TV kanal „Rosija 1”.\nPrema njenim rečima, ruski predsednik Vladimir Putin nije slučajno produžio neradne dane do 30. aprila. To je bilo neophodno da bi prošla dva dvonedeljna ciklusa.\nNakon toga, smatra Golikova, već će biti moguće proceniti kakav je efekat te društvene distance, ako se ona poštuje.\nPrema poslednjim podacima, u Rusiji je registrovano 15.770 obolelih od Kovid-19 (najveći deo od toga je u Moskvi), 130 pacijenata je umrlo, a 1291 osoba je izlečena.\nU većini regiona na snazi je režim sveopšte samoizolacije: vlasti apeluju na građane da ne izlaze iz svojih domova bez preke potrebe i da poštuju udaljenost od najmanje jednog metra od drugih ljudi.\nsamoizolacija, virus korona, Rusija, Tatjana Golikova


SAD dao podršku za formiranje vojske Kosova\nNaslovnica Preko okeana Amerika SAD dao podršku za formiranje vojske Kosova\nKosovo, SAD ̶ Sigurnosne snage Kosova bit će transformirane u oružane snage i put su ka učlanjenju Kosova u program Partnerstvo za mir i NATO.\nPodršku za transformaciju Sigurnosnih snaga u oružane snage Kosova Priština je dobila od predstavnika Ministarstva odbrane Sjedinjenih Američkih Država, javlja Tanjug.\nMinistarstvo vanjskih poslova Kosova saopćilo je da je u susretu s podsekretarkom za odbranu SAD-a Evelin Farkas ocijenjeno da će ova godina biti odlučujuća za transformaciju Sigurnosnih snaga u oružane snage Kosova.\nZamjenik premijera i ministar vanjskih poslova Hashim Thaci i ministar za evropske integracije Bekim Collaku, u okviru zvanične posjete Sjedinjenim Američkim Državama, sastali su se u Pentagonu s podsekretkarom Farkas i dobili podršku za transformaciju tih snaga.\nThaci je rekao da cjelokupni proces nadgledanja u sektoru sigurnosti, kao i transformacija sigurnosnih u oružane snage učinjen uz podršku NATO-a i SAD-a.\nFarkas je kazala da Kosovo ima potpuno podršku SAD-a u sferi sigurnosti, kaže se u saopćenju i dodaje da dosadašnji koraci u procesu transformacije Sigurnosnih snaga u oružane snage Kosova znače njihov sigurniji put ka učlanjenju u program Partnerstvo za mir i NATO.\nThaci se sastao i sa senatorom Chrisom Murphyjem i kongresmenom Georgeom Holdingom.


Vlada Republike Srpske dala je 24. maja ove godine saglasnost na Odluku o dugoročnom zaduženju koju je donio Nadzorni odbor tog preduzeća.\n“Nadzorni odbor “Šuma RS” donio je 4. aprila Odluku o dugoročnom zaduženju preduzeća emisijom obveznica na domaćem tržištu kapitala na iznos od 3,5 miliona KM, sa rokom otplate tri godine, uz kamatnu stopu 4,5 odsto”, navedeno je u Odluci Vlade objavljenoj u „Službenom glasniku RS“.\nPredviđeno je da se zaduženje obavi emisijom obveznica upućenoj kvalifikovanom investitoru bez obaveze objavljivanja prospekta.\nSaglasnost Vlade na Odluku o zaduženju stupa na snagu 8. juna.\nIpak, 1. aprila ove godine u Poreskoj upravi RS evidentirano je da “Šume” imaju dug od 3,2 miliona KM.\nDirektor “Šuma RS” Risto Marić zbog obaveza je tražio da pitanja o zaduženju pošaljemo u upravu preduzeća, a pomoćnik ministra za šumarstvo i lovstvo u Vladi RS Goran Zubić rekao je za CAPITAL da je zaduženje emisijom obveznica planirano kako bi bila nabavljena mašina za obradu krša na području Hercegovine.\n“Centru za gazdovanje kršom Trebinje bi ta mašina bila od koristi za pripremu zemljišta za poljoprivredne i šumarske potrebe, a s druge strane to bi bio dodatni izvor prihoda Centra obzirom da oni nemaju prihode od sječe šuma”, rekao je Zubić.\nIako su “Šume” prošlu godinu završile sa plusom od pet miliona maraka, Zubić kaže da je to bio dobitak sumarno po organizacionim djelovima i da nije mogao biti korišten za nabavku mašine za obradu krša.\nZubić dodaje da je kreditom od skoro 26 miliona, koji su “Šume” lani uzele, izmiren dug prema opštinama po osnovu neisplaćenih naknada za eksploataciju šuma, a i da se dug evidentiran u Poreskoj upravi vjerovatno odnosi dijelom na iste naknade, obzirom da se one isplaćuju kvartalno.\n“Nije to prevelika suma u odnosu na prethodne obaveze koje je imalo preduzeće”, istakao je Zubić.\nDodao je da, koliko zna, nije u planu da se “Šume”, pored emisijom obveznica, dodatno zadužuju u skorijem periodu.\nTagovi: banjalucka berzaizborizdvajamoobveznicesumesume republike srpskevaznozaduzenje


Junker: EU mora da obnavlja kontakt s Rusijom - 31.05.2018, Sputnik Srbija\nJunker: EU mora da obnavlja kontakt s Rusijom\nŠef Evropske komisije Žan Klod Junker ponovo je saopštio da je neophodno uspostavljati kontakt s Rusijom, zato što ima mnogo oblasti u kojima je moguća saradnja... 31.05.2018, Sputnik Srbija\nevropa, rusija, vesti, svet, žan-klod junker, evropska komisija\n© AP Photo / Darko VojinovicPredsednik Evropske komisije Žan-Klod Junker\nŠef Evropske komisije Žan Klod Junker ponovo je saopštio da je neophodno uspostavljati kontakt s Rusijom, zato što ima mnogo oblasti u kojima je moguća saradnja s njom.\nNemački političar poziva na povratak Rusije u G8\n15 Maj 2018, 07:18\n„Mislim da je potrebno da obnavljamo kontakt s Ruskom Federacijom. Nisam baš zadovoljan stanjem naših odnosa s Rusijom“, izjavio je Junker na konferenciji u Briselu posvećenoj problemima Evrope.\n„Mi ne prihvatamo ono što je Rusija učinila kada je došla na Krim, ili na istok Ukrajine, ali ipak je potrebno imati u glavi da cela teritorija Evropske unije iznosi blizu 5,5 miliona kvadratnih kilometara, a da teritorija Rusije iznosi 17,5 miliona kvadrata. Da li ima pitanja u vezi s tim?“, rekao je on obrativši se učesnicima konferencije.\nJunker je naveo da Rusija i Evropska unija mogu da sarađuju u mnogim oblastima.


Grad Novi Pazar - Novi vrtić u Ćukovcu i pomoć porodicama ugroženim požarom\nNovi vrtić u Ćukovcu i pomoć porodicama ugroženim požarom\nGradsko veće Grada Novog Pazara donelo je, na jedanaestoj redovnoj sednici niz značajnih odluka. Član Veća Mirsad Jusufović istakao je kao najvažniju, odluku o izradi tehničke dokumentacije za izgradnju novog obdaništa u ulici Gojka Bačanina.\n„Staro obdanište kod OŠ „Bratstvo“ biće porušeno. Novi objekat će biti mnogo veći i projektovan tako da zadovolji kapacitete naselja Ćukovac, jednog od najvećih u Novom Pazaru, a gde se trenutno gradi značajan broj novih stambenih zgrada“, kazao je Jusufović.\nNa zasedanju je usvojena i odluka o izgradnji 150 metara vodovodno kanalizacione mreže u ulici Hadžet. Jusufović se osvrnuo i na sanaciju materijalne štete nastale usled nedavnog požara u naselju Lug.\n„Doneta je odluka o materijalnoj pomoći za šest porodica koje su ugrožene požarom. Grad je prethodno, kao što znate, obezbedio rekontrukciju krova zgrade“, rekao je član Gradskog veća Mirsad Jusufović, ističući da se u naselju Lug odvijaju i po meštane značajni infrastrukturni radovi.\n„Radovi na probijanju ulice Mitrovačke prema ulici Miloša Obilića su u toku, nakon čega sledi potpuno parterno uređenje. Želimo da zaokružimo infrastrukturno uređenje čitavog naselja oko "Simpo" zgrada. Naselje će, nakon tridest godina postojanja, konačno biti potpuno modernizovano“, zaključio je Jusufović.


Javni uvid u nacrt PDR područja centra Banovog brda, opština Čukarica - Дирекција за грађевинско земљиште и изградњу Београда Ј.П.\nJavni uvid u nacrt PDR područja centra Banovog brda, opština Čukarica\nBy direkcija 10. septembra 2018. Vesti\nOBRAĐIVAČ: Urbanistički zavod Beograda J.U.P.JAVNI UVID obaviće se u zgradi Gradske uprave grada Beograda, u Ulici 27. marta br. 43-45 (sala 2 u suterenu) od 10. septembra do 10. oktobra 2018. godine, svakog radnog dana od 9 do 18 časova.\nJAVNA SEDNICA Komisije za planove Skupštine grada Beograda, održaće se u zgradi Gradske uprave grada Beograda, u Ulici kraljice Marije br. 1 (sala na 20. spratu), 1. novembra 2018. godine, u 13 časova. U toku javne sednice, sva prisutna fizička i pravna lica koja su podnela primedbe u vezi sa Nacrtom plana u pisanom obliku, mogu obrazložiti primedbe pred Komisijom za planove Skupštine grada Beograda.\nZainteresovana lica mogu, tokom javnog uvida, svoje primedbe na planirana rešenja, u pisanom obliku, da dostave Sekretarijatu za urbanizam i građevinske poslove, preko pisarnice u Ulici kraljice Marije br. 1, najkasnije do 10. oktobra 2018. godine.\nPlan detaljne regulacije područja centra Banovog brda nalazi se na javnom uvidu u Gradskoj upravi Grada Beograda. Kao prioritet za razvoj centra Banovog brda definišu se sadržaji kulture, centralnih i javnih funkcija, kao i različitih vrsta delatnosti koje će omogućiti punu funkcionalnu zaokruženost i celovitost centra. Planom je predviđena transformacija i uređenje postojećeg devastiranog izgrađenog tkiva u centralnoj zoni Banovog brda i unapređenje standarda stanovanja i poslovanja definisanjem adekvatne socijalne infrastrukture, saobraćajne i infrastrukturne opremljenosti područja, obogaćivanjem i upotpunjavanjem sadržaja kulture kroz rekonstrukciju postojećeg objekta Kulturnog centra Čukarica.\nPodručje PDR-a zauzima površinu od blizu 19 hektara na delu teritorije opštine Čukarica. U okviru plana predviđene su javne površine za saobraćajnice, objekte i komplekse javnih službi, kao i površine ostalih namena za stanovanje, mešovite gradske centre i komercijalne sadržaje. Takođe, predviđena je i izgradnja javne garaže na poziciji postojećeg parkirališta „Čukarica“ na Šumadijskom trgu. U cilju zaštite i očuvanja kulturnog dobra utvrđeni su uslovi i mere zaštite spomenika kulture Zgrada u Turgenjevljevoj ulici broj 1. Zgrada je sagrađena 1935. godine kao porodična kuća beogradskog lekara Radomira Ćirkovića. Pored vlasnika, u njoj su stanovali Lazar Kočović i Petruša Kočović-Zorić, a već od 1936. godine zgrada postaje mesto sastajanja i boravka istaknutih članova Komunističke partije Jugoslavije.\nPrimarnu uličnu mrežu čini Kirovljeva ulica, u rangu ulice prvog reda. Preko Kirovljeve ulice (odnosno Visoke i Paštrovićeve), u smeru ka centru grada predmetni prostor se povezuje sa Savskom magistralom i Radničkom ulicom, koje predstavljaju jedan od uvodnih pravaca u grad. Ostale saobraćajnice u obuhvatu plana su, kao i u postojećem stanju, deo sekundarne ulične mreže. Planiraju se u rangu pristupnih i sabirnih ulica uz poštovanje planirane namene i postojeće parcelacije.\nU okviru granice plana nema primarne vodovodne mreže gradskog sitema, tako da je zastupljena samo distributivna mreža, dok je teritorija plana nedovoljno pokrivena kanalizacijom gradskog tipa. Planiraju se novi kanali atmosferske kanalizacije minimalnog prečnika Ø300mm i kanalizacija upotrebljenih voda minimalnih prečnika Ø250mm, sa priključenjem na odgovarajuće postojeće recipijente.\nJavno nadmetanje za prodaju zemljišta u Karpoševoj ulici na Čukarici\nJavno nadmetanje za prodaju zemljišta u Novom Beogradu\nJavno nadmetanje za prodaju zemljišta u Privrednoj zoni „Auto-put“ u Zemunu\nJavno nadmetanje za prodaju zemljišta u Mladenovcu


Omaž Dejvidu Bouviju u Beogradu\nGradski menadžer Goran Vesić izjavio je danas da projekat “Begrade to Bowie”, koji će u čast preminulog muzičara Dejvida Bouvija biti održan u glavnom gradu, govori o veličini i kosmopolitskom duhu Beograda.\nKako se navodi u saopštenju Gradske uprave, Vesić je nakon sastanka sa muzičkim fotografom Brajanom Rašićem čija izložba fotografija otvara projekat, istakao da je Beograd jedini grad koji se na taj način odužuje Bouviju.\n“To je dokaz i da je Beograd prestonica kulture ovog dela Evrope”, rekao je Vesić.\nFotograf Brajan Rašić, koji je bio eksluzivni fotograf Dejvida Bouvija, kazao je da mu je čast što može da učestvuje u jednom takvom projektu, kakav je “Begrade to Bowie”.\n“Emocija je u meni velika i ponosan sam što mogu da podelim svoj rad sa Beogradom i turistima koji ga posećuju”, rekao je Rašić.\nNa Rašićevoj izložbi, koja će biti otvorena do 21. avgusta u Jugoslovenskoj kinoteci, posetioci će moći da vide više od 100 fotografija.\nU toku projekta, koji počinje sutra, u petak, i trajaće tri meseca, biće prikazana retrospektiva filmova, koncerata i omota ploča Dejvida Bouvija, a biće organizovane i umetničke radionice.\nAutori projekta su Barbara Garčević i glumac Sergej Trifunović.\nDejvid Bouvi je preminuo u januaru ove godine.


File: U EU sa rešenim pitanjima\nMinistar spoljnih poslova Srbije, Vuk Jeremić pred sastanak sa evropskim komesarom za proširenje, Štefanom Fileom u Briselu 23. juna 2011.\nPitanje Kosova nije sastavni deo izveštaja Evropske komisije o napretku Srbije u reformama i evropskim integracijama, naglasio je danas komesar za proširenje Štefan File posle susreta sa šefom srpske diplomatije, Vukom Jeremićem. Drugim rečima, pitanje prizanja Kosova neće biti odlučujuće u donošenju preporuke Komisije da se Srbiji da status kandidata. Međutim, upozorio je File, članice Unije neće dozvoliti da im se pridruži neko ko ima otvorena pitanja sa svojim susedima.\nIpak, danas je ključno da - kada je riječ o otvaranju mogućnosti da jesenja preporuka Evropske komisije za kandidatski status Srbije bude pozitivna - zemlja radi na reformskoj agendi, odnosno poslu koji je u posljednjih godinu dana uspješno ispunjavala.\n"U Srbiji je u toku proces koji oslikava ono što smo prije godinu dana iz Evropske komisije podcrtali u izvještaju o napretku: nedavno su prošla dva zakona i ohrabrio sam ministra Jeremića da da nastavi, čak ubrza rad na tim i ostalim pitanjima koja su u vezi sa vladavinom zakona, borbom protiv korupcije, organizovanog kriminala", istakao je komesar za proširenje EU, Štefan File.\nKada je riječ o dijalogu Beograda i Prištine, File vjeruje da je došao trenutak da on donese i konkretne rezultate.\n"Razgovarali smo i o dijalogu Beograda i Prištine i potrebi da se na sto stave konkretni rezultati čiji bi smisao bio da poprave živote ljudi u regionu", rekao je File.\nGost iz Beograda je ponovio poznati stav o nepriznavanju Kosova, ali je naglasio kako se dijalogu sa Prištinom pristupa uz najveću ozbiljnost.\n“Kada je riječ o dijalogu sa Prištinom mi to uzimamo veoma ozbiljno i mislim da se približavamo vremenu kada bi se trebalo da očekujemo i prve rezultate tog dijaloga, što je, vjerujem, još prije nekoliko mjeseci za mnoge ljude izgledalo suviše optimistično", rekao je ministar spoljnih poslova Srbije, Vuk Jeremić.\nKada je riječ o balkanskom regionu, iskazana je želja da on bude uspješna priča EU - bilo bi to od izuzetme važnosti za Srbiju, region, ali i samu EU, rečeno je danas.


KUP EVROPE Otkazan revanš, vaterpolisti Radničkog u četvrtfinalu - MaxBet Sport\n06.03.2021. Ažurirana vest: 06.03.2021. u 13:52\nVaterpolisti Radničkog plasirali su se u četvrtinale Kupa Evrope. Kako su Kragujevčani objavili na svom sajtu, revanš osmine finala protiv Strazbura koji je trebalo da se igra ove subote u Francuskoj je otkazan. Razlog je suspenzija Strazbura, zbog kršenja protokola Evropske federacije LEN.\nABA LIGA: Od 19 igraju Partizan – Cibona, a u kladionici MaxBet je kvota na pobedu domaćina 1.25.\nNaime, kompletna ekipa Strazbura trebalo je da u sredu odradi obavezne testove na koronavirus, ali to nije učinila za razliku od Kragujevčana, pa je na današnjem tehničkom sastanku doneta odluka da se ta ekipa suspenduje, a Radnički izbori prolaz u četvrtfinale. Pritom, na testiranju u petak, pred ulazak u karantin, u ekipi Strazbura registrovana su četiri slučaja koronavirusa, ali to nije doprinelo suspenziji francuskog predstavnika, već isključivo propust koji su načinili u sredu. U prvom meču Radnički je slavio, rezultatom 11:10.\nZa plasman u četvrtfinale boriće se još dva srpska kluba. Novi Beograd od 17 u Grčkoj igra protiv Vuljagmenija (prvi meč 7:7), dok Crvena zvezda od 19 dočekuje Lil (prvi meč dobila s 12:9).\nTagovi:Kup Evrope u vaterpoluTop3VaterpoloVK Radnički Kragujevac


KOMŠIĆ “UDARIO” PO NIKŠIĆU – LJEVICOM: “Neću povući kandidaturu, prijedlog SDP-a odgovara Čoviću” – Haber.ba\nKOMŠIĆ “UDARIO” PO NIKŠIĆU – LJEVICOM: “Neću povući kandidaturu, prijedlog SDP-a odgovara Čoviću”\nPredsjednik DF-a Željko Komšić potvrdio je da neće povući svoju kandidaturu za člana Predsjedništva BiH na izborima koji će se održati u oktobru ove godine.\nKomšić je to rekao, komentarišući današnji poziv Predsjedništva SDP-a BiH. Predsjednik DF-a je rekao i da prijedlog SDP-a najviše odgovara Draganu Čoviću.\nPodsjećamo, predsjednik SDP-a BiH Nermin Nikšić danas je zatražio da Komšić povuče “jednostrano proglašenu kandidaturu za člana Predsjedništva BiH, kako bi se otvorio prostor za razgovor o jednom kandidatu ljevice na predstojećim izborima”.\nOvo je jedan od zaključaka SDP-a BiH o DF-ovom prijedlogu za kongres ujedinjenja ljevice.\nIako je odbio mogućnost da povuče kandidaturu za Predsjedništvo BiH, Komšić je u izjavi za “Vijesti” poručio da će razgovor o ujedinjenju lijevo-građanskih opcija biti nastavljen…\nTeme:DF, Izbori 2018, izdvojeno, kandidatura, Predsjedništvo BiH, SDP BiH, Željko Komšić


Ostin: Brzi pad avganistanske vojske nas je iznenadio\nTanjug 28. septembra 2021. 18:26\nVAŠINGTON – Američki ministar odbrane Lojd Ostin rekao je danas pred Kongresom da je iznenadni kolaps avganistanske vojske uhvatio Pentagon „spuštenog garda“ i priznao da je bilo pogrešnih proračuna u najdužem američkom ratu, koji se okončao 31. septembra, povlačenjem trupa iz Kabula.\n„Činjenica da se avganistanska vojska, koju smo obučavali mi i naši partneri, jednostavno urušila – u mnogim slučajevima i bez ispaljenog metka – sve nas je iznenadila. Bilo bi nepošteno reći drugačije“, rekao je Ostin, prenosi Rojters.\nKomiteti Senata i Predstavničkog doma zaduženi za nadgledanje rada američke vojske danas i sutra saslušavaju pripadnike vojske.\nPre dve nedelje američki državni sekretar Entoni Blinken je čvrsto branio stav administracije, iako se suočavao sa pozivima za ostavku.\nOstin je pohvalio američko osoblje koje je pomoglo u evakuaciji 124.000 Avganistanaca iz zemlje, u operaciji u kojoj je 13 američkih marinaca ubijeno u terorističkom napadu u Kabulu.\n„Da li je sve bilo savršeno? Naravno da nije“, rekao je Ostin, usput se osvrćući i na Avganistance koji su poginuli dok su pokušavali da se popnu u američki vojni avion, kao i na stradale civile koji su ubijeni u poslednjem napadu drona na terorističko vozilo puno eksploziva.\nGeneral Mark Mili rekao je da „talibani ostaju teroristička organizacija“, koja nije prekinula odnose sa Al Kaidom.


Laburisti oštro kritikuju Korbina zbog izjave da bi nastavio proces Bregzita\nBeta 23. decembra 2018. 11:05\nLider britanske opozicione Laburističke partije Džeremi Korbin suočio se s oštrim kritikama aktivista i poslanika svoje stranke posle izjave da bi nastavio proces Bregzita u slučaju pobede na eventualnim vanrednim izborima.\nUz kritike pristalica laburista, većinski jasno opredeljenih za ostanak Velike Britanije u EU, Korbina optužuju i da je izdao partijsko članstvo, pošto u intervjuu za Gardijan objavljenom u petak nije podržao opciju ostanka u EU na eventualnom novom referendumu o Bregzitu, navodi taj list.\nPristalice i članovi laburista oštro su kritikovali i njegov antievropski ton u intervjuu za Gardijan. Korbin je kritikovao pravila EU o državnoj pomoći za koja je rekao da bi sprečila laburističku vladu da interveniše u cilju podrške britanskim industrijama.\nČlan Laburističke partije Ričard Bruks, koosnivač omladinske organizacije za podršku ostanku Velike Britanije u EU, rekao je da Korbin takvim stavovima rizikuje da izgubi podršku „miliona mladih ljudi i studenata“, kao i šire baze laburista.\n„Studenti i mladi ljudi neće zaboraviti ni oprostiti političarima koji ih ostavljaju na cedilu podržavajući Bregzit koji ograničava naše životne mogućnosti i čini nas siromašnijim“, kazao je Bruks.